Agenda item - Comisiynydd yr Heddlu a Throsedd Gogledd Cymru\nComisiynydd yr Heddlu a Throsedd Gogledd Cymru\nCyfarfod Pwyllgor Sgriwtini Partneriaeth ac Adfywio, Dydd Mawrth, 4ydd Chwefror, 2020 2.00 o'r gloch (Item 4.)\nGweld y datganiadau o gysylltiad ar gyfer eitem4.\nDerbyn cyflwyniad gan Gomisiynydd yr Heddlu a Throsedd Gogledd Cymru.\nCroesawodd y Cadeirydd Mr Arfon Jones, Comisiynydd Heddlu a Throsedd Gogledd Cymru a’r Uwcharolygydd Richie Green (Gwynedd ac Ynys Môn) i’r cyfarfod.\nSiaradodd Mr Arfon Jones am rôl y Comisiynydd Heddlu a Throsedd. Yn dilyn ei ethol yn Gomisiynydd Heddlu a Throsedd yn 2012, dywedodd bod dyletswydd arno i gynhyrchu Cynllun Heddlu a Throsedd o fewn 12 mis o gychwyn yn y swydd. Mae’r Cynllun yn amlinellu cyfeiriad strategol Heddlu Gogledd Cymru yn ystod ei gyfnod fel Comisiynydd Heddlu a Throsedd. Dywedodd ei fod wedi nodi pump o flaenoriaethau yn y Cynllun Heddlu a Throsedd ar gyfer 2017-2021 fel a ganlyn :-\n· Cam-drin Domestig\nBob dydd mae Heddlu Gogledd Cymru yn cofnodi 26 o ddigwyddiadau domestig ar gyfartaledd. Yn ystod y saith mlynedd ddiwethaf, cafodd 936 o ferched eu lladd gan ddynion yng Nghymru a Lloegr;\nCam-drin domestig yw’r risg mwyaf sy’n wynebu Heddlu Gogledd Cymru oherwydd yr effaith eang ar y dioddefwr (corfforol, ffisiolegol ac ariannol), y nifer o droseddau a gofnodir ac am fod achosion yn cynyddu.\n· Caethwasiaeth Fodern\n· Term a ddefnyddir i gyfeirio at ecsploetio pobl fregus drwy weithgareddau megis masnachu pobl a llafur dan orfodaeth yw Caethwasiaeth Fodern. Yn aml mae hwn yn drosedd gudd, ac mae dioddefwyr yn gyndyn o fynd at yr heddlu oherwydd eu bod yn cael eu rheoli ac yn byw mewn ofn.\n· Mae angen sicrhau bod dioddefwyr yn cael eu cydnabod fel dioddefwyr ac nad ydynt yn cael eu cyhuddo o droseddau eraill megis mewnfudo anghyfreithlon, puteindra neu ddwyn;\n· Mae Gogledd Cymru yn ardal allweddol ar gyfer Caethwasiaeth Fodern yn y DU oherwydd Porthladd Caergybi.\nTroseddu Difrifol a Threfnedig\n· Mae’r Llywodraeth yn ystyried bod troseddu difrifol a threfnedig yn un o’r bygythiadau mwyaf i ddiogelwch cenedlaethol y DU ac mae’r gost i’r DU dros £24 biliwn y flwyddyn. Mae’r Strategaeth Genedlaethol Troseddu Difrifol a Threfnedig yn seiliedig ar y fframwaith a ddefnyddir ar gyfer gwrthderfysgaeth ac mae’n amlinellu'r camau fydd yn cael eu cymryd i atal pobl rhag ymwneud â throsedd difrifol a threfnedig, cryfhau mesurau amddiffyn yn ei erbyn a’r ymateb iddo, ac erlid y troseddwyr;\n· Ymchwiliwyd i nifer o achosion o droseddau difrifol a threfnedig ym Mhorthladd Caergybi ac ar draws Gogledd Cymru.\n· Cam-drin Rhywiol (gan gynnwys cam-fanteisio’n rhywiol ar blant)\n· Mae llawer iawn o achosion o drais ac ymosodiadau rhyw difrifol yn cael eu hadrodd i’r heddlu ac yn aml mae’r troseddwr yn bartner i’r dioddefwr neu’n berson y maent yn eu hadnabod. Fodd bynnag, mae angen annog dioddefwyr i roi gwybod am y digwyddiadau hyn.\n· Sefydlwyd Tîm gan Heddlu Gogledd Cymru i daclo camfanteisio’n rhywiol ar blant. Mae’r heddlu yn cydweithio gyda sefydliadau eraill hefyd i sicrhau bod popeth y gellir ei wneud i ddiogelu’r plant hyn yn cael blaenoriaeth deilwng. Yn ogystal, bu cynnydd yn nifer y digwyddiadau o ‘feithrin perthynas amhriodol ar-lein’ (online grooming) ar draws y wlad.\n· Darparu Cymunedau Mwy Diogel\nMae presenoldeb gweledol yr heddlu yn atal troseddau sy’n digwydd mewn mannau cyhoeddus ac yn rhoi tawelwch meddwl i’r mwyafrif o’r cyhoedd ac yn atgyfnerthu eu cysylltiadau â’r heddlu;\nCafwyd ymgyrch lwyddiannus yng Nghaergybi yn dilyn achos o bobl ifanc yn tarfu ar ardal gerllaw siop prydau cyflym. Derbyniodd Swyddog Cymorth Cymunedol yr Heddlu wobr am gynorthwyo’r bobl ifanc i fynychu gweithgareddau lleol yn hytrach na chreu niwsans i drigolion lleol yng nghyffiniau’r siop prydau cyflym.\nYchwanegodd Mr Jones ei fod yn dymuno amlygu’r gwaith partneriaeth rhwng Heddlu Gogledd Cymru a’r Cyngor Sir, y mae parch mawr iddo, a chyfeiriwyd hefyd at y rhaglen ‘Camau Cynnar gyda’n Gilydd’. Mae’r rhwydwaith ddysgu Camau Cynnar gyda’n Gilydd ar gyfer profiadau niweidiol yn ystod plentyndod yn darparu gwybodaeth ddefnyddiol i’r cyhoedd, gweithwyr proffesiynol a’r heddlu mewn perthynas â Phrofiadau Niweidiol yn ystod Plentyndod. Y nod yw rhannu gwybodaeth ddefnyddiol ac ymchwil ynghylch y profiadau hyn yn ogystal ag arfer orau ac adnoddau. Mae’r rhaglen wedi lleihau nifer yr atgyfeiriadau diogelu i Adran Gwasanaethau Cymdeithasol y Cyngor Sir.\nFel Comisiynydd yr Heddlu a Throsedd, dywedodd Mr Jones mai ei weledigaeth yw atal troseddwyr rhag aildroseddu. Cyfeiriodd at y rhaglen ‘Checkpoint’ Cymru sydd â’r nod o gadw mân droseddwyr allan a drwbl ac allan o’r llysoedd. Yn bennaf, problemau cyffuriau ac iechyd meddwl sydd gan rai troseddwyr ac mae’r rhaglen ‘Checkpoint’ yn ceisio darparu cyrsiau i gynorthwyo a chefnogi pobl yn eu cymunedau.\nAmlygodd yr Uwcharolygydd Richie Green faterion lleol ar Ynys Môn. Cyfeiriodd at waith partneriaeth rhwng Heddlu Gogledd Cymru a’r Awdurdod Lleol i ymateb i broblemau ymddygiad gwrthgymdeithasol a’r rhesymau pam fod pobl yn troseddu. Ychwanegodd bod cynnal cyfarfodydd rheolaidd gyda’r Awdurdod Iechyd lleol yn holl bwysig i waith yr Heddlu mewn perthynas â throseddu ymysg pobl fregus oherwydd problemau’n ymwneud â chyffuriau a phroblemau iechyd meddwl.\nDiolchodd y Cadeirydd i Gomisiynydd Heddlu a Throsedd Gogledd Cymru a’r Uwcharolygydd Richie Green am eu cyflwyniad i’r Pwyllgor. Ystyriodd y Pwyllgor y wybodaeth a gyflwynwyd a gwnaed y pwyntiau canlynol:-\n· Cyfeiriwyd at y gwaith partneriaeth gyda’r Awdurdod Iechyd lleol mewn perthynas â phobl ifanc fregus sydd â phroblemau iechyd meddwl. Gofynnwyd a oedd yr Awdurdod Iechyd ac asiantaethau eraill yn cyfrannu at waith ataliol mewn perthynas â phobl fregus a all fod mewn perygl o aildroseddu. Dywedodd Comisiynydd Heddlu a Throsedd Gogledd Cymru bod y sefyllfa wedi gwella yn ystod y flwyddyn ddiwethaf mewn perthynas â’r gefnogaeth a roddir i bobl fregus pan fyddant yn y ddalfa. Mae Swyddogion y Ddalfa a Staff Ystafelloedd Rheoli wedi derbyn hyfforddiant ynglŷn â sut i ddelio gyda phobl â phroblemau iechyd meddwl a dengys ystadegau bod yr ymateb i bobl mewn argyfwng wedi gwella. Dywedodd yr Uwcharolygydd Richie Green bod y gefnogaeth i bobl fregus sydd â phroblemau iechyd meddwl wedi gwella’n sylweddol oherwydd bod asiantaethau partner yn cyfarfod yn rheolaidd;\n· Nodwyd bod aelodau etholedig yn derbyn cwynion rheolaidd gan drigolion lleol ynghylch y rhif ffôn 101 ar gyfer achosion nad ydynt yn rhai brys. Cytunodd Comisiynydd Heddlu a Throsedd Gogledd Cymru bod problem gyda’r rhif 101 ar gyfer digwyddiadau nad ydynt yn rhai brys. Dywedodd bod angen gweithredu system ar-lein er mwyn rhyddhau staff yn y Ganolfan Reoli i ddelio â galwadau brys.\n· Nodwyd y bu gostyngiad yn y ffigyrau ar gyfer ymddygiad gwrthgymdeithasol yn ddiweddar. Cyfeiriodd Aelod at ddigwyddiadau ymddygiad gwrthgymdeithasol yn ardal Llangefni yn ddiweddar a gofynnodd faint o Swyddogion Cymorth Cymunedol yr Heddlu (SCCH) sy’n cael eu cyflogi yn yr ardal. Dywedodd yr Uwcharolygydd Richie Green y bu gostyngiad yn nifer y SCCH ar yr Ynys ond bod 5 o Swyddogion Heddlu ychwanegol wedi cael eu cyflogi er mis Hydref 2019. Dywedodd Comisiynydd Heddlu a Throsedd Gogledd Cymru y rhagwelir y bydd 200 o Swyddogion Heddlu ychwanegol yn cael eu cyflogi yn ystod y 3 mlynedd nesaf ond pwysleisiwyd mai dim ond Swyddogion Heddlu y gellir eu cyflogi drwy’r broses recriwtio, nid Swyddogion Cymorth Cymunedol yr Heddlu;\n· Dywedodd Aelodau bod cynnydd amlwg yn y defnydd o’r cyffur cocên yn hytrach na heroin. Dywedodd yr Uwcharolygydd Richie Green y daeth i’r amlwg yn ystod yr ymgyrch ‘yfed a gyrru’ dros y Nadolig bod defnyddwyr tro cyntaf yn defnyddio mwy o’r cyffur cocên yn hytrach na chanabis, at ddefnydd hamdden. Nododd bod hyn yn fater o bryder gan ei fod ynghlwm â phroblem ‘county lines’ yng Ngogledd Cymru.\n· Gofynnwyd a yw Heddlu Gogledd Cymru’n delio gyda thwyll ‘ar-lein’ ac ar y ffôn. Dywedodd Comisiynydd Heddlu a Throsedd Gogledd Cymru ei fod yn bwriadu sefydlu Tîm i ymchwilio i dwyll yn erbyn pobl fregus, fel rhan o’r Cynllun Heddlu a Throsedd. Dywedodd fod achosion niferus lle mae pobl wedi colli swm sylweddol o arian oherwydd twyll ‘ar-lein’ ac ar y ffôn. Erbyn hyn mae banciau’n gweithio gyda’r Heddlu i atal trafodion amheus o gyfrifon banc.\nDiolchodd y Cadeirydd i Gomisiynydd Heddlu a Throsedd Gogledd Cymru a’r Uwcharolygydd Richie Green am fynychu’r cyfarfod.\nGWEITHREDU : Dim


Addysg Perthnasoedd a Rhywioldeb statudol newydd ar gyfer Cymru - Newyddion - Prifysgol Caerdydd\nAddysg Perthnasoedd a Rhywioldeb statudol newydd ar gyfer Cymru\nMae adolygiad o’r cwricwlwm Addysg Rhyw a Pherthnasoedd yng Nghymru wedi arwain at drawsnewid y modd y caiff ei addysgu mewn ysgolion.\nCyhoeddodd yr Ysgrifennydd Addysg Kirsty Williams mai Addysg Perthnasoedd a Rhywioldeb fydd enw newydd y maes astudiaeth hwn – rhan statudol o gwricwlwm newydd Cymru, a ddaw rym yn 2022.\nCaiff y diwygiadau eu cyflwyno yn sgîl awgrymiadau gan banel arbenigol dan arweiniad Emma Renold, Athro Astudiaeth Plentyndod ym Mhrifysgol Caerdydd.\nAr hyn o bryd, mae Addysg Rhyw a Pherthnasoedd yn rhan statudol o’r cwricwlwm sylfaenol ar gyfer ysgolion uwchradd yng Nghymru, ond dewis yr ysgol yw beth i’w addysgu, a sut i wneud hynny.\nRoedd casgliad y panel arbenigol fel a ganlyn: Mae’r gyfraith a’r canllawiau presennol ar gyfer Addysg Rhyw a Pherthnasoedd wedi dyddio; prin yw’r ddarpariaeth mewn ysgolion cynradd ac uwchradd ar hyn o bryd; nid oes digon o sylw’n cael ei roi i hawliau, rhywedd a chydraddoldeb rhywiol, emosiynau a pherthnasoedd; mae bwlch rhwng profiadau bywyd plant a phobl ifanc a chynnwys Addysg Rhyw a Pherthnasoedd; ac fel maes cwricwlwm, mae diffyg adnoddau ar gyfer Addysg Rhyw a Pherthnasoedd yn aml ac yn cael ei hystyried yn flaenoriaeth isel mewn ysgolion, gan arwain at ddarpariaeth anwastad ac anghyfartal.\nBydd maes newydd Addysg Perthnasoedd a Rhywioldeb yn wahanol iawn i’r arferion presennol. Bydd yn galluogi dysgwyr i ymgysylltu â chwricwlwm ehangach sy’n gwbl gynhwysol ac yn parchu pob rhywedd a rhywioldeb. Bydd yn ymdrin â materion craidd, gan gynnwys cydsynio a cham-drin mewn perthynas.\nBydd y diffiniad mwy cyfannol hwn o Addysg Perthnasoedd a Rhywioldeb yn galluogi athrawon i ddatblygu rhaglen berthnasol wedi’i llywio gan anghenion sy’n gallu cwmpasu’r chwe maes dysgu a phrofiad o’r dyniaethau a’r celfyddydau mynegiannol i’r gwyddorau a thechnoleg.\nMae’r penderfyniad i newid ffocws y maes astudiaeth hwn i berthnasoedd a rhywioldeb – yn ogystal â’r penderfyniad i'w wneud yn statudol – yn adlewyrchu ei bwysigrwydd aruthrol o ran y modd y mae’r rheini sy’n dysgu yn deall eu hunain, ei gilydd, eu cymuned a chymdeithas.\nPan ddaw cwricwlwm newydd Cymru i rym yn 2022, bydd Addysg Perthnasoedd a Rhywioldeb yn statudol i blant rhwng 5 ac 16 oed. Bydd arweiniad a hyfforddiant statudol newydd a chymorth i athrawon yn cyd-fynd â hynny, wrth addysgu athrawon yn y lle cyntaf yn ogystal ag ar gyfer y gweithlu presennol.\n“Hawliau, tegwch, cynwysoldeb, amddiffyn a grymuso yw’r egwyddorion sydd wrth wraidd y cwricwlwm newydd. Bydd yn creu dyfodol addawol ar gyfer Addysg Perthnasoedd a Rhywioldeb yng Nghymru, ac yn dwyn ychydig o’r arfer gorau sydd eisoes ar waith, yn ei flaen mewn ysgolion cynradd ac uwchradd yng Nghymru a thu-hwnt.”\nYn ôl Kirsty Williams AC: “Mae dyddiau addysg rhyw traddodiadol wedi hen fynd heibio; mae’r byd wedi symud yn ei flaen ac mae’n rhaid i’n cwricwlwm symud i’r un cyfeiriad. Mae’n ffaith bod perthnasoedd a rhywioldeb yn llunio ein bywydau yn ogystal â’r byd o’n cwmpas. Maent yn rhan hanfodol o bwy yr ydym a’r modd y deallwn ein hunain, eraill a’r gymdeithas.\n“Bydd sicrhau bod gan ein hathrawon y wybodaeth a’r hyder i ddarparu’r Addysg Perthnasoedd a Rhywioldeb y mae ein dysgwyr yn ei haeddu yn hanfodol i hyn. Dyna ein rheswm dros sicrhau ein bod yn cael yr hyfforddiant a’r datblygiad proffesiynol yn iawn.”\nEr mwyn sbarduno'r broses hon, bydd Llywodraeth Cymru’n sicrhau bod £200,000 ar gael i'r consortia addysg er mwyn iddynt allu dechrau’r broses o nodi anghenion dysgu proffesiynol yn y maes hwn. Dyfarnwyd £50,000 pellach hefyd i Gymorth i Fenywod Cymru i ddatblygu adnoddau a hyfforddiant ar gyfer ysgolion.\nYmunodd yr Athro Renold a'r Ysgrifennydd Addysg ddysgwyr yn Ysgol Gymraeg Casnewydd ac Ysgol Bassaleg yng Nghasnewydd i weld sut maent yn gweithio ar draws y cwricwlwm i deall materion fel rhyw a chydraddoldeb a hawliau rhywiol.\nYn ôl Ceri Parry, Pennaeth Ysgol Gymraeg Casnewydd: “Rwy'n llwyr gefnogi’r weledigaeth newydd ar gyfer Addysg Perthnasoedd a Rhywioldeb yng Nghymru. Mae’n rhaid inni sicrhau bod ein plant yn cael eu meithrin i groesawu amrywiaeth a goddefgarwch ar gyfer pawb, am mai nhw yw lleisiau Cymru flaengar y dyfodol.”\nYn ôl Ben Lane, Cydlynydd Llesiant yn Ysgol Bassaleg, ysgol gyfun yng Nghasnewydd: “Fel ysgol, rydym yn croesawu’r cynigion newydd ynghylch addysg perthnasoedd a rhywioldeb, a’r pwyslais ar gydberthnasau iach sy'n cyfrannu at les pobl ifanc, yn dathlu eu hunaniaeth ac yn pwysleisio eu hawl i fod yn hapus.”\nAthro Astudiaethau Plentyndod


David Brooks wedi ymuno â Bournemouth – Golwg360\nDavid Brooks wedi ymuno â Bournemouth\n1 Gorffennaf 2018 am 10:13\nMae chwaraewr canol cae ifanc Cymru, David Brooks wedi symud o Sheffield United i Bournemouth ar ôl llofnodi cytundeb pedair blynedd.\nDydy ffi’r trosglwyddiad ddim wedi cael ei gadarnhau, ond mae Sheffield United wedi dweud eu bod nhw wedi derbyn y swm mwyaf erioed o arian am un o’u chwaraewyr.\nDywedodd David Brooks wrth wefan Clwb Pêl-droed fod “y cyfle i ddod i chwarae i glwb yn yr Uwch Gynghrair yn gyfle gwych”, a’i fod yn edrych ymlaen at gydweithio â’r rheolwr Eddie Howe.\nMae e wedi ennill tri chap dros Gymru ar ôl cynrychioli tîm dan 20 Lloegr.\nYn ôl Sheffield United, doedd ganddyn nhw “ddim bwriad” i werthu’r chwaraewr, gan awgrymu mai ei asiant oedd yn dymuno iddo symud i’r Uwch Gynghrair.


Troedwas melyngoch - Wicipedia\nRhywogaeth: W. sororcula\nGwyfyn sy'n perthyn i urdd y Lepidoptera yw troedwas melyngoch, sy'n enw gwrywaidd; yr enw lluosog ydy troedweision melyngoch; yr enw Saesneg yw Orange Footman, a'r enw gwyddonol yw Eilema sororcula. Mae i'w ganfod yn Ewrop, Anatolia, de Siberia, dwyrain Asia a Tsieina.\n27–30 mm ydy maint yr adenydd agored ac mae'n hedfan yn y nos rhwng Ebrill a Mehefin, yn ddibynol ar ei leoliad.\nWedi deor o'i ŵy mae'r troedwas melyngoch yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nWedi dod o "https://cy.wikipedia.org/w/index.php?title=Troedwas_melyngoch&oldid=2490799"


Problemau cyffredin yn gwehyddu gwehyddu llain addurnol--Bend Belt\nGan fod y llain addurnol gwehyddu ffabrig cul, gwehyddu y cynnyrch yn wahanol gwehyddu ffabrig gwehyddu yn yr ystyr arferol, a cynhyrchir ei broblem ansawdd cynnyrch unigryw yn gwehyddu.\nYmddangosiad y llain addurnol dylid syth a heb blygu i'r cyfeiriad y darn, ac os amhriodol trafod yn gwehyddu y bydd yn achosi ffenomen llain plygu. Prif achosion newid llain rhuban Mae'r canlynol.\n1) y sêr anwastadrwydd tensiwn. Ar wehyddu nodwyddau, os nad anfonir y tensiwn oes arall gyfartal drwy y siafft, mae'n effeithio ar straightness y llain addurniadol. O dan amgylchiadau arferol, gyda'r corff a phlygu i ochr y tensiwn mawr. Yn y defnydd o biaxial gwehyddu, rhaid rheoli tensiwn o ddwy echel yn unffurf, fel arall bydd yn achosi llain plygu.\n2) sêm gwael. Ar y peiriant webin shuttleless, dylid rheoli tensiwn y llinell glo yn briodol. Bydd yn achosi rhydd gormod neu rhy dynn y llain plygu. Cloi llinell yn rhy dynn, plygu wedyn i ochr y sêm, clo llinell yn rhy llac, yna blygu i ochr arferol.\n3) Reed amhriodol. Llain addurnol gwehyddu weithiau ar gyfer anghenion y patrwm a'r peiriant gwehyddu shuttleless i wneud iawn am yr ochr sêm a dwysedd y ochr arferol o'r angen i wisgo reed pan mae dwy ochr y llain â cyrs anghymesur yn ffurfio, os bydd triniaeth amhriodol arwain at llain plygu rhaglenni. Fel arfer, bydd y llain addurnol plygu i ochr bach y cyrs, ar hyn o bryd rhaid i addasiad newydd i nifer y brwyn, ei wneud yn unig iawn\nPâr o: Rhagofalon ar gyfer cais webin Shuttleless yn webin ffibr gwydr\nNesaf: Cynnydd Technegol y Peiriant Warping - Rheolaeth Ddileu Disodli


Sefydlu cyfrif Kindle plentyn - awgrymiadau rhieni | Materion Rhyngrwyd\nPrynu Kindle Amazon i'ch plant: Pethau pwysig i'w cofio\nRik Henderson | Chwefror 25th, 2016\nOs ydych chi'n ystyried prynu eLyfr Kindle i'ch plentyn, Rik Henderson o Pocket-lint Mae gennych rai awgrymiadau gwych ar sut i'w sefydlu cyn i chi roi eu teclyn newydd i'ch plentyn.\nEr na fydd byth yn disodli llyfrau papur fel dewis arall diriaethol i blentyn, mae gan ddarllenydd eLyfr Kindle Amazon ddigon o nodweddion sy'n ddelfrydol ar gyfer darllenwyr iau.\nI ddechrau, gallwch brynu a lawrlwytho llawer iawn o lyfrau i'w darllen i'ch plant ieuengaf. Ac wrth iddynt heneiddio, gallant ddefnyddio'r ddyfais i brynu a lawrlwytho eu teitlau eu hunain, i gyd heb gymryd lle ar silffoedd.\nSefydlu 'Sut i' sefydlu math i'ch plentyn\nEr hynny, gall sefydlu Kindle ar gyfer plentyn fod yn ddryslyd. Neu efallai nad ydych chi'n gwybod beth sydd ynghlwm.\nDyna pam rydyn ni wedi llunio'r canllaw defnyddiol hwn ar beth i'w ystyried wrth gyflwyno dyfais ddarllen Amazon Kindle i'ch plant am y tro cyntaf.\nYma rydym yn siarad yn benodol am ddarllenwyr eLyfr Kindle, yn hytrach na thabledi Tân, er bod yr un wybodaeth yn berthnasol mewn sawl achos.\nMae angen i Kindle fod wedi'i gofrestru i gyfrif Amazon.\nOs ydych chi'n cael Kindle newydd yn benodol ar gyfer plentyn, yna mae angen i chi benderfynu a ydych chi'n mynd a yw wedi'i gysylltu â'u cyfrif Amazon eu hunain, neu â'ch cyfrif.\nOs yw'r plentyn / Kindle yn cael ei gyfrif ei hun, yna mae angen cyfeiriad e-bost ar y cyfrif hwnnw, yn ogystal â dull talu. Nid ydych am drosglwyddo'ch cerdyn credyd, felly mae defnyddio cerdyn rhagdaledig i sefydlu cyfrif Amazon yn opsiwn.\nGan ddefnyddio hyn yn golygu, gallwch fod â gwerth bach ar gyfer rhai pryniannau llyfr cychwynnol heb orfod poeni amdanynt yn gwagio'ch cyfrif banc. Gallwch chi ychwanegu at y cerdyn rhagdaledig hwnnw bob amser ar gyfer pryniannau yn y dyfodol.\nOs ydych chi'n dewis cael y Kindle ar eich cyfrif (neu gael plentyn yn defnyddio'ch Kindle), yna bydd yn rhaid i chi sicrhau eich bod chi'n defnyddio rheolyddion rhieni i sicrhau nad ydyn nhw'n gwario ar eich cyfrif, neu'n defnyddio'r swyddogaeth FreeTime.\nMae gan Kindle ddigon o rheolaethau rhieni, sy'n lle da i ddechrau. Os ydych chi'n rhoi Kindle i'ch plentyn, gallwch ddewis cau'r prif bwyntiau mynediad i'r rhyngrwyd: porwr gwe, Kindle Store a Cloud.\nGall pob un o'r rhain fod yn anabl, gyda rheolaethau rhieni yn cael amddiffyniad cyfrinair. Mae hynny'n golygu y gallwch, er enghraifft, analluogi'r porwr gwe a Kindle Store ar y ddyfais honno, ond gadael mynediad i Cloud. Cloud yw lle mae'ch pryniannau Kindle yn cael eu storio pan na chânt eu lawrlwytho i ddyfais - dyma'ch catalog cynnwys ar-lein cyflawn.\nGallwch chi gau popeth i ffwrdd, felly rydych chi'n gwybod mai dim ond y cynnwys ar y ddyfais sydd gan eich plentyn ac na all fynd i archwilio. Mae'r Kindle yn dal i fod wedi'i gysylltu â'r rhyngrwyd, nid oes unrhyw bwyntiau mynediad o'r ddyfais.\nMae hwn yn opsiwn gwell na dim ond troi ymlaen modd Awyren, oherwydd bydd llyfrau'n dal i gysoni, ac yn bwysig, gallwch chi anfon llyfrau i'r Kindle o'r Kindle Store ar borwr eich cyfrifiadur. Gallwch hefyd anfon dogfennau i'r Kindle gan ddefnyddio'r cyfeiriad e-bost a neilltuwyd i'ch dyfais Kindle, er enghraifft pecynnau gwaith cwrs o'r ysgol.\nMae hyn yn golygu y gallwch chi roi'r Kindle yn nwylo'ch plentyn a phrynu llyfrau a chael eu danfon i'w dyfais i'w darllen. Byddant yn ymddangos ar y dudalen gartref yn unig.\nBeth yw amser rhydd Kindle?\nFodd bynnag, mae gan Amazon system ar gyfer plant o'r enw Amser Rhydd Kindle. Yn y bôn, mae hwn yn ardal sydd wedi'i chloi i lawr yn benodol ar eu cyfer. Mae defnyddio Kindle FreeTime yn golygu y gallwch gael “ochr” oedolyn / rhiant y ddyfais wedi'i chysylltu'n llawn a bod eu hochr “dan glo” wedi'i chloi i lawr yn ddiogel gyda dim ond eu cynnwys.\nMae Kindle FreeTime yn caniatáu ichi sefydlu plentyn (neu nifer y plant) ac yna neilltuo llyfrau iddynt o'ch casgliad. Mae defnyddio FreeTime yn golygu eich bod chi'n prynu'r llyfrau hynny ar eich cyfrif a'u rhannu, yn hytrach na'u prynu trwy gyfrif Amazon yn enw eich plentyn.\nYn bwysig, fodd bynnag, unwaith y byddwch chi mewn Amser Rhydd, mae angen cyfrinair arnoch i fynd allan, felly mae'n ardal ddiogel.\nO'r tu mewn i FreeTime mae'r rheolyddion llywio yn gweithio i raddau helaeth fel y maent yn ei wneud mewn mannau eraill, felly gallwch barhau i fynd adref, chwilio a newid rhai gosodiadau, ond mae'r cyfan y tu ôl i'r rhwystr diogelwch hwnnw. Mae yna wobrau ac mae gennych chi darged darllen i annog plant i ddarllen yn rheolaidd.\nBydd cynnydd trwy lyfrau hefyd yn cael ei olrhain ar wahân i'ch darlleniad. Os yw'r ddau ohonoch eisiau darllen The Hobbit, er enghraifft, bydd cynnydd eich plentyn yn cael ei olrhain ar wahân i'ch un chi. Pe byddech chi'n defnyddio'r un cyfrif yn syml ac yn darllen yr un llyfr, byddai'n gyson yn ceisio cysoni'r llyfr hwnnw i'r dudalen ddarllen bellaf, nad yw'n ddelfrydol pan fydd dau berson ar wahân yn ei ddarllen.\nYn bwysig, yn wahanol i gloi dyfais gyda gosodiadau rheoli rhieni uchod, mae'n rhaid i chi aseinio'r cynnwys hwnnw i FreeTime i'ch plentyn o hyd. Gellir gwneud hyn ar y ddyfais ei hun neu drwy borwr, felly gallwch chi brynu llyfrau yn hawdd a'u neilltuo i blant, ond mae'n weithred fwriadol.\nYn glyfar, gallwch droi Amser Am Ddim ar ddyfais a'i adael yn y wladwriaeth honno'r rhan fwyaf o'r amser. Mae ailgychwyn y Kindle o FreeTime yn ei weld yn dychwelyd i FreeTime: yr unig ffordd allan yw plygio'r cyfrinair.\nLlyfrgell Aelwydydd a Theuluoedd\nMae Llyfrgell Teulu yn nodwedd Kindle newydd sy'n caniatáu ichi rannu cynnwys ag aelodau'r teulu. Mae'n ffordd gyfleus i chi rannu neu reoli'r cynnwys sydd gennych a dim ond unwaith y mae'n rhaid i chi brynu pethau.\nI gael Llyfrgell Deuluol, mae angen i chi greu Aelwyd. Gall hyn gynnwys dau oedolyn, pob un â'i gyfrif Amazon ei hun, a hyd at bedwar o blant. Mae'r cyfrifon plant hyn yn cael eu sefydlu gan ddefnyddio FreeTime.\nGan na all Aelwyd dderbyn mwy na dau gyfrif Amazon (dau riant yn dybiannol) mae'n anfantais cael Kindle plentyn gyda'i gyfrif Amazon ei hun, gan na ellir cynnwys y trydydd cyfrif hwnnw ac na allwch rannu cynnwys trwy'r Llyfrgell Teulu. (Wrth gwrs, ni fydd gan bob Aelwyd ddau riant, neu efallai na fydd ganddyn nhw ddau riant sydd eisiau rhannu cynnwys.)\nFodd bynnag, unwaith y bydd gennych a Setup Llyfrgell Teulu, gall y ddau gyfrif oedolion reoli'r cynnwys y mae'r plant yn cael mynediad iddo. Mae hynny'n golygu y gall un oedolyn brynu'r cynnwys a gall y llall ei ychwanegu neu ei dynnu o'i gyfrif ei hun os oes angen.\nUnwaith y bydd gennych oedolion a phlant mewn Aelwyd, mae'n hawdd iawn rheoli cynnwys trwy borwr. Yn eich gosodiadau cyfrif cyrraedd Rheoli'ch Cynnwys a'ch Dyfeisiau gallwch weld eich holl lyfrau Kindle a phwy yn eich cartref sy'n cael mynediad atynt.\nBeth yw'r setup Kindle plentyn gorau?\nMae'r ystod o opsiynau a dulliau yn golygu y gellir teilwra lleoliadau i oedran eich plentyn a faint o ymreolaeth rydych chi am iddyn nhw ei gael. Ar gyfer y plant iau, byddwch chi am i'w Kindle gael ei gofrestru i'ch cyfrif Amazon, ond gyda'r holl reolaethau rhieni yn cael eu cynnwys, felly does dim mynediad i'ch cyfrif, Cloud na'r porwr gwe.\nYna byddwch chi am ddefnyddio FreeTime ar gyfer y plentyn hwnnw. Os ydyn nhw'n cael eu dyfais Kindle “eu hunain”, gallwch chi reoli'r cynnwys maen nhw'n cael mynediad iddo o bell. Gallwch roi llyfrau trwy brynu dim ond eu neilltuo i'w cyfrif FreeTime.\nRydych chi'n dal i reoli cynnwys bob amser a gallwch chi gael gwared yn hawdd ar lyfrau maen nhw wedi gorffen gyda nhw neu wedi tyfu'n wyllt. Yn bwysig, os ydych chi'n ei brynu trwy'ch cyfrif, eich cynnwys chi ydyw ac yna gallwch ei rannu gydag aelodau iau'r teulu. Yn yr un modd, wrth i blentyn dyfu'n hŷn, gan ddefnyddio Aelwyd, gallwch barhau i rannu cynnwys hŷn yn y dyfodol y gallech fod wedi'i brynu i chi'ch hun.\nDarganfyddwch fwy am ddyfeisiau technoleg eraill yn ein canllaw technoleg i rieni\nPriodoli delwedd: Kolin Toney o dan Drwydded Creative Commons


Mae Cynghrair Mersi a’r Ddyfrdwy yn croesawu pleidlais o hyder Llywodraeth y DU yng Nghonsortiwm HyNet\nMae Cynghrair Mersi a’r Ddyfrdwy yn croesawu pleidlais o hyder Llywodraeth y DU yng Nghonsortiwm HyNet Mersi a’r Ddyfrdwy gyda dyfarniad Cyllid Dilyniannu Clwstwr Trac 1 ar gyfer seilwaith Dal a Storio Carbon a Storio Tan Ddaear (CCUS). Bydd gweithredu CCUS o 2025 yn diogelu dyfodol miloedd o swyddi gweithgynhyrchu gwerth uchel yn ardaloedd Mersi a’r Ddyfrdwy ac ardaloedd economaidd cysylltiedig yng Ngogledd Cymru a Gogledd-orllewin Lloegr.\nCyngh Mark Pritchard, Cadeirydd Cynghrair Mersi a’r Ddyfrdwy:\n“Mae dyfarnu statws Clwstwr Diwydiannol Trac 1 yn newyddion gwych i economi drawsffiniol integredig ardal Mersi a’r Ddyfrdwy.\n"Ffurfiodd Cynghrair Mersi a’r Ddyfrdwy bartneriaeth gyda HyNet i sicrhau bod ardal Mersi a’r Ddyfrdwy’n dod yn grud i chwyldro diwydiannol gwyrdd y DU. Mae cyllid Trac 1 yn ein rhoi ar ben ffordd i fabwysiadu prosesau diwydiannol sero-net yn gynnar. Bydd yn sicrhau miloedd o swyddi cyfredol sy’n talu’n dda yn y sector gweithgynhyrchu uwch ac yn mynd i’r afael â’r argyfwng hinsawdd drwy ddechrau’r broses o dorri allyriadau carbon i sero drwy CCUS a newid tanwydd diwydiannol i hydrogen.\n"Bydd Cynghrair Mersi a’r Ddyfrdwy’n gweithio gyda HyNet i ddatblygu cadwyn gyflenwi hydrogen a CCUS flaenllaw yn ardal Mersi a’r Ddyfrdwy. Mae HyNet yn amcangyfrif y bydd ei fuddsoddiad yn y seilwaith CCUS hydrogen yn creu 6000 o swyddi newydd. Bydd statws Clwstwr Trac 1 yn ychwanegu momentwm i’n cynlluniau i ddatblygu cyfleuster arddangoswr cyfarpar hydrogen ym Mharc Gwyddoniaeth Thornton gyda chyllid “dechrau busnes” o Raglen Adfer arfaethedig Drawsffiniol Cynghrair Mersi a’r Ddyfrdwy.\n"Rwy’n credu bod y cyhoeddiad hwn yn cryfhau’r undeb oherwydd bydd HyNet yn brosiect trawsffiniol a fydd o fudd i Ogledd Cymru a Gogledd-orllewin Lloegr.”\nDywedodd y Cyngh Stuart Whittingham, is-gadeirydd Cynghrair Mersi a’r Ddyfrdwy:\n“Mae dyfarnu Cyllid Clwstwr Trac 1 yn dystiolaeth o sut mae gwaith partneriaeth trawsffiniol a thrawsbleidiol yn sicrhau canlyniadau. Mae’r Gynghrair wedi gweithio’n agos â HyNet, Rhanbarth Dinas Lerpwl, Arweinwyr Busnes, Llywodraeth Cymru ac Aelodau Seneddol lleol ledled y Gogledd ac ardal Mersi a’r Ddyfrdwy i hyrwyddo gweithredu CCUS a chyflenwad hydrogen yn gynnar yng Ngogledd-orllewin Lloegr a Gogledd Cymru gan HyNet.”\nDywedodd y Cyngh Louise Gittins, Arweinydd Cyngor Gorllewin Swydd Gaer a Chaer:\n“Rwy’n eithriadol falch fod HyNet wedi cael cyllid Clwstwr Trac 1. Mae’r newyddion hwn yn ffordd wych i ni fynd i COP26 a dechrau ar y broses o fynd i’r afael â’r argyfwng hinsawdd mewn ffordd ymarferol sy’n cadw swyddi traddodiadol ac yn creu rhai newydd mewn cadwyni cyflenwi ynni newydd. Dim ond un blaned sydd gennym ni. Mae’r cyhoeddiad hwn yn rhoi cyfle i ardal Mersi a’r Ddyfrdwy leihau allyriadau carbon yn sylweddol i osgoi trychineb hinsawdd.\n"Bydd ardal Mersi a’r Ddyfrdwy’n sicrhau manteision amgylcheddol sylweddol o fod yn arweinydd ym maes datblygu CCUS a chynhyrchu ynni hydrogen. Mae’r penderfyniad yn cydnabod anghenion busnesau am fathau newydd o danwydd a seilwaith dal a storio carbon yn ein hardal, lle mae allyriadau carbon y pen bedair gwaith yn uwch na chyfartaledd y DU.”\nDywedodd y Cyngh Ian Roberts, Arweinydd Cyngor Sir y Fflint:\n“Mae hwn yn newyddion gwych i Gymru a’r Gogledd yn arbennig. Bydd HyNet yn darparu CCUS ac ynni hydrogen ar gyfer newid tanwydd diwydiannol ac ynni domestig yn y Gogledd. Bydd cwmnïau lleol fel Hanson ac Essar yn elwa’n aruthrol ar fabwysiadu CCUS yn gynnar yn economi Mersi a’r Ddyfrdwy.\n"Bydd HyNet yn gallu gwneud cyfraniad sylweddol i gynlluniau Llywodraeth Cymru ar gyfer “economi hydrogen” yng Nghymru. Bydd yna fanteision ar gyfer datgarboneiddio cludiant nwyddau trwm drwy ddefnyddio tanwydd hydrogen a phrosiectau lleol ategol fel Hyb Hydrogen Glannau Dyfrdwy."\nDywedodd Ashley Rogers, Cyfarwyddwr Masnachol Cyngor Busnes Mersi a’r Ddyfrdwy Gogledd Cymru:\n“Mae hwn yn newyddion rhagorol ar gyfer yr ardal drawsffiniol a Gogledd Cymru a Gogledd-orllewin Lloegr yn ehangach. Mae hydrogen carbon isel yn elfen hanfodol yn y daith at sero-net i’n busnesau, yn fach a mawr. Gyda’r cyllid hwn gan Lywodraeth y DU bydd HyNet yn cyflawni rôl arweiniol gan helpu i ddatgarboneiddio cynhyrchiant ynni, gwresogi, trafnidiaeth a’r ystâd Sector Preifat yn ein hardal er budd ein heconomi, ein cymunedau a’r amgylchedd.”\nDywedodd Dr. James Davies AS, (Dyffryn Clwyd), Cadeirydd Grwp Seneddol Hollbleidiol Mersi a’r Ddyfrdwy a Gogledd Cymru yn San Steffan:\n“Rwy’n hynod o falch o glywed bod HyNet wedi ei gyhoeddi fel clwstwr Trac 1 ac y bydd yn derbyn cyllid gan Lywodraeth y DU. Bydd datblygiad cynaliadwy y prosiect hwn yn creu miloedd o swyddi ac yn helpu i hyrwyddo’r Gogledd fel canolfan ar gyfer arloesi ym maes ynni glân. Mor fuan â 2025, bydd y prosiect yn galluogi ein sector gweithgynhyrchu ar draws y rhanbarth i ddatgarboneiddio, yn ogystal â rhoi’r cyfle i newid y ffordd rydym yn teithio a sut rydym yn gwresogi ein cartrefi. Byddaf yn parhau i gefnogi HyNet yn eu trafodaethau â Llywodraeth y DU ac yn edrych ymlaen at newyddion cadarnhaol pellach yn y blynyddoedd i ddod.”\nDywedodd Justin Madders AS (Ellesmere Port), Is-gadeirydd Grwp Seneddol Hollbleidiol Mersi a’r Ddyfrdwy a Gogledd Cymru:\n“Mae hwn yn newyddion gwych i Ellesmere Port a’r cyffiniau. Bydd buddsoddiad cynnar sicr yn cyfrannu’n sylweddol at ein huchelgais i leihau allyriadau carbon, at ddiogelu’r rhai mewn swyddi medrus iawn mewn diwydiant lleol ac i greu swyddi newydd yn y sector cynhyrchu ynni glân.”


Dylai’r Grid ystyried amgylchedd Môn a chwilio am ateb arall i beilonau, medd Rhun - Rhun ap Iorwerth AS - Plaid Cymru\nHafan / Dylai’r Grid ystyried amgylchedd Môn a chwilio am ateb arall i beilonau, medd Rhun\nDylai’r Grid ystyried amgylchedd Môn a chwilio am ateb arall i beilonau, medd Rhun\n15/09/2015Gan: Heledd Roberts\nMewn ymateb i gyhoeddiad y Grid Cenedlaethol fod ceblau tanddaearol am gael eu gosod yn lle peilonau yn Eryri, New Forest a’r Peak District, mae Aelod Cynulliad Ynys Môn Rhun ap Iorwerth wedi dweud y dylai’r un ystyriaeth gael ei roi i amgylchedd Ynys Môn.\n“Mae hyn yn gydnabyddiaeth o’r angen i sicrhau bod ein hamgylchedd yn cael ei warchod. Trwy gyhoeddi’r buddsoddiadau yma mewn parciau cenedlaethol, mae’r Grid Cenedlaethol yn cyfaddef yn hollol iawn bod angen ystyried mwy na dim ond cost. Efallai nad ydy Ynys Môn yn barc cenedlaethol, ond wrth i ni wynebu ail linell o beilonau ar draws yr ynys, mae’n rhaid cydnabod y niwed fyddai hynny’n ei wneud ac mae’n rhaid i’r Grid edrych eto ar sut i sicrhau y gallwn ni chwilio am ateb arall.\n“Mewn ymateb i lythyr a anfonais i DECC, mae’r Arglwydd Bourne yn dweud ei fod yn hanfodol i gael y cydbwysedd iawn rhwng lliniaru effeithiau isadeiledd newydd a chostau, yn ogystal ag anghenion cymunedau lleol a’r wlad gyfan.\nDywedodd Rhun ap Iorwerth: “O dan gynlluniau presennol y Grid Cenedlaethol ar gyfer ail res o beilonau, prin mae nhw’n ystyried ‘lliniaru effeithiau’ a ‘chymunedau lleol’ – cymunedau Môn.\n“Mae’r Arglwydd Bourne hefyd yn cadarnhau mai’r Ysgrifennydd Gwladol dros Ynni yn hytrach na’r Grid Cenedlaethol fydd â’r gair olaf. Mae hynny’n golygu fod yn rhaid i ni lobïo’n galed i sicrhau fod Llywodraeth Prydain yn gwrando ar bobl Ynys Môn.”\n← Plaid Cymru yn brwydro dros ddyfodol llysoedd ym Môn\nWerth ymweld â Thyddyn Môn →


Hafan > Amdanom ni > Ysgol Uwchradd Gatholig yr Archesgob McGrath Ysgol Uwchradd Gatholig yr Archesgob McGrath\nMae cynlluniau uchelgeisiol sy’n nodi sut y bydd Llywodraeth Cymru yn mynd ati i hybu twf a swyddi wedi’u cyhoeddi.\tAdleolwyd Ysgol Uwchradd Gatholig yr Archesgob McGrath o’i lleoliad cyfredol yn Nhondu, i’r gogledd o Ben-y-bont ar Ogwr, i ysgol newydd ym Mracla yng nghanol Pen-y-bont ar Ogwr.\nCaiff yr ysgol newydd ei hariannu ar y cyd gan Archesgobaeth Caerdydd, Cyngor Bwrdeistref Sirol Pen-y-bont ar Ogwr a Llywodraeth Cymru.\nMae’r prif adeilad yn rhychwantu tri llawr ac mae lle i 750 o ddisgyblion 11-18 oed, gan gynnwys 150 o ddisgyblion chweched dosbarth. Drwy godi’r ysgol ar dri llawr ceid gwell effeithlonrwydd o ran defnydd tir ac ynni, gydag awyru naturiol a lloriau concrid dwys iawn yn creu màs thermol ar gyfer rheoli tymereddau’n oddefol.\nDrwy’r ysgol gyfan, mae’r gweithgareddau addysgol a chymdeithasol craidd yn creu’r cyswllt rhwng mannau ystafelloedd dosbarth – mae’r brif fynedfa, y neuadd chwaraeon, y neuadd fawr a’r cantîn yn clymu’r mannau addysgu at ei gilydd. Mae ystafelloedd dosbarth a gweithfannau hyblyg yn darparu ar gyfer dosbarthiadau o wahanol faint ac amrywiaeth o arferion addysgu.\nMae’r dyluniad yn golygu bod mwy o dir ar gyfer cyfleusterau chwaraeon i’r ysgol a chyfleusterau hamdden ychwanegol, y gall y gymuned leol ehangach eu defnyddio gyda’r nos ac ar benwythnosau.\nAt hynny, yng Ngwobrau Rhagoriaeth mewn Adeiladu 2012, sef gwobrau uchel eu parch, cafodd yr ysgol wobr yng nghategori’r Adeilad Addysg Gorau a chategori’r Prosiect Cynaliadwy Gorau.\nCafodd y prosiect ei ganmol am ei ddyluniad a ddefnyddiai broffil y tir o’i amgylch a’i gydnabod hefyd am ddulliau cydweithredol y tim dylunio. Yn eu sylwadau ar lwyddiant y prosiect yng nghategori Prosiect Cynaliadwy y Gwobrau, dywedodd y beirniad:\n"fod y ffordd yr oedd pensaer y cynllun, a gafodd radd Rhagorol o dan ddull asesu amgylcheddol BREEAM, wedi ymdrin â dylunio goddefol yn hollbwysig i’r prosiect, nid yn unig o ran lleihau ôl troed carbon yr ysgol ond hefyd leihau’r costau rhedeg, sy’n sbardun allweddol i’r Awdurdod Lleol”.\nCafwyd cymeradwyaeth y cam tendro cyntaf ar 17 Rhagfyr 2009 i ddisodli’r Ysgol bresennol, sef Ysgol Uwchradd Gatholig yr Archesgob McGrath yn Nhon-du, Pen-y-bont ar Ogwr, a galluogi adeiladu ysgol uwchradd gyda 750 o ddisgyblion gan gynnwys cyfleusterau hamdden ar safle gwag ym Mracla, Pen-y-bont ar Ogwr. Dechreuodd y gwaith ar ddechrau 2010 gydag ysgol bwrpasol newydd ar gost gyffredinol o £21.4m gyda Llywodraeth Cymru’n cyfrannu £14m i’r prosiect. Agorwyd yr ysgol yn swyddogol yn Rhagfyr 2011 gan y Prif Weinidog.


Clive Rowlands - Wicipedia\nhyfforddwr chwaraeon, chwaraewr rygbi'r undeb\nTîm rygbi'r undeb cenedlaethol Cymru, Clwb Rygbi Llanelli, Clwb Rygbi Abertawe, Tîm Rygbi Pont-y-pŵl\nCyn-chwaraewr a hyfforddwr rygbi’r undeb yw Daniel Clive Thomas Rowlands (ganed 14 Mai 1938). Enillodd 14 cap dros Gymru, ac yn ddiweddarach bu'n hyfforddwr Cymru. Ganwyd ef yng Nghwmtwrch Uchaf. Roedd yn athro wrth ei alwedigaeth.\nChwaraeodd i glybiau rygbi Pontypwl, Llanelli ac Abertawe. Bu’n gapten Pontypwl yn ystod tymor 1962 – 63 ac Abertawe yn nhymor 1967 – 1968.Ei gêm gyntaf dros Gymru oedd yr un yn erbyn Lloegr yn 1963. Ef oedd y capten, ac mae ganddo’r record anghyffredin o fod wedi chwarae pob un o’i 14 gêm dros Gymru rhwng 1963 a 1965 fel capten. Arweiniodd Gymru i’r Goron Driphlyg am y tro cyntaf ers 1952.\nYn y gêm yn erbyn yr Alban yn 1963, roedd y tywydd yn wlyb a chymaint o fwd ar y cae nes i Rowlands a David Watkins benderfynu cicio’r bel dros yr ystlys bob cyfle a gaent. O ganlyniad bu 111 o linellau yn ystod y gem yma. Enillodd Cymru’r gêm 6-0, ond o ganlyniad i’r gem yma, newidiodd y Bwrdd Rygbi Rhyngwladol y rheolau, fel mai dim ond o’r tu mewn i’w linell 22 ei hun y cai chwaraewr gicio’r bêl yn uniongyrchol dros yr ystlys.\nWedi ymddeol fel chwarewr, bu’n hyfforddwr Cymru am 29 gêm, rhwng 1968 a 1974, y person ieuengaf i fod yn y swydd. Bu’n gyfnod llwyddiannus iawn i’r tîm cenedlaethol, yn cynnwys y Gamp Lawn yn 1971. Bu’n rheolwr tim y Llewod are ei taith i Awstralia yn 1989.\nWedi dod o "https://cy.wikipedia.org/w/index.php?title=Clive_Rowlands&oldid=4420309"\nNewidiwyd y dudalen hon ddiwethaf ar 20 Ionawr 2018, am 20:10.


Notice from Heddlu Dyfed - Police Powys - Castle Caereinion Community\nMobile Phone Upgrade Scam – Be Aware.\nDyfed Powys Police are aware of an ongoing scam where consumers are being cold called by individuals impersonating employees of legitimate mobile network operators and suppliers.\n• Cold calls about mobile upgrades and contracts – If you’re unsure that the person calling you is an official representative of the company they claim to be from, hang up and do not reveal any personal information.\nStay safe online advice:\nReport suspicious emails to: [email protected]\nDC357 Gareth Jordan – Dyfed Powys Police\nTwyll Diweddaru Ffôn Symudol – Byddwch yn Wyliadwrus.\nMae Heddlu Dyfed-Powys yn ymwybodol o dwyll cyfredol lle mae prynwyr yn derbyn galwadau diwahoddiad gan unigolion sy’n esgus eu bod nhw’n gweithio i gyflenwyr a gweithredwyr rhwydwaith symudol dilys.\nMae dioddefwyr yn cael cynnig diweddaru eu setiau ffôn yn gynnar, neu’n cael cynnig cytundeb newydd, am bris gostyngol. Unwaith y mae’r cwsmeriaid wedi’u hargyhoeddi bod y cynigion yn ddilys ac yn cytuno i barhau, mae’r drwgdybiedigion yn gofyn iddynt am fanylion eu cyfrifon ffôn symudol ar-lein, gan gynnwys manylion mewngofnodi, cyfeiriad a chyfrif banc.\nYna, mae’r drwgdybiedigion yn gosod archebion gyda chwmnïoedd dilys ar ran dioddefwyr, fodd bynnag, maen nhw’n dewis set law sy’n wahanol i’r un y gofynnwyd amdani ac yn ei hanfon at y cwsmer.\nAr ôl iddynt ei derbyn, mae drwgdybiedigion yn sicrhau dioddefwyr bod camgymeriad wedi digwydd ac yn dweud wrthynt am ‘ddychwelyd’ y set law i gyfeiriad gwahanol sydd ddim yn gysylltiedig â’r cwmni ffôn symudol. Mae’r cyfeiriadau hyn fel arfer yn rhai preswyl.\nAr ôl rhyng-gipio’r setiau a ‘ddychwelir’, mae’r drwgdybiedigion yn torri cysylltiad ac mae’r dioddefwyr yn canfod eu hunain heb ffôn ac yn atebol ar gyfer cytundeb newydd a gymerwyd allan yn eu henw.\n• Galwadau diwahoddiad ynghylch cytundebau a diweddariadau ffôn symudol – os ydych chi’n ansicr pa un ai a yw’r person sy’n eich galw’n gynrychiolydd swyddogol o’r cwmni mae’n honni ei fod yn gweithio iddo, rhowch y ffôn i lawr a pheidiwch â datgelu unrhyw wybodaeth bersonol.\n• Dylech ond cysylltu â’ch darparwr rhwydwaith ffôn symudol ar rif yr ydych yn gwybod sy’n gywir. Er enghraifft, 191 ar gyfer cwsmeriaid Vodafone, 150 ar gyfer cwsmeriaid EE, 333 ar gyfer cwsmeriaid Three, 202 ar gyfer cwsmeriaid O2, 4455 ar gyfer cwsmeriaid Tesco Mobile, 789 ar gyfer cwsmeriaid Virgin Mobile, ac 150 ar gyfer cwsmeriaid Sky Mobile.\n• Os ydych chi’n derbyn dyfais nad oeddech chi wedi ei archebu nac yn ei ddisgwyl, cysylltwch â’r anfonwr dilys yn syth. Bydd y manylion ar gyfer hyn o fewn y parsel.\n• Peidiwch BYTH â phostio dyfais yn uniongyrchol at gyfeiriad a roddwyd. Byddai pob Gweithredwr Rhwydwaith Ffôn Symudol dilys yn anfon bag cwiltiog ichi ei ddychwelyd heb unrhyw gost ychwanegol i chi.\nCyngor ar gyfer aros yn ddiogel ar-lein:\nStopio: Cymerwch ennyd i feddwl cyn rhoi eich arian neu eich gwybodaeth – gallai hyn eich diogelu.\nHerio: A yw’n ffug? Mae’n iawn gwrthod neu anwybyddu unrhyw geisiadau. Dim ond troseddwyr fydd yn ceisio eich brysio neu eich dychryn chi.\nDiogelu: Cysylltwch â’ch banc ar unwaith os ydych chi’n meddwl eich bod wedi dioddef twyll a rhowch wybod i’r Heddlu amdano.\nAdroddwch am e-byst amheus drwy anfon e-bost at: [email protected]\nGallwch hefyd adrodd am negeseuon testun amheus drwy anfon y neges wreiddiol ymlaen i 7726, sy’n sillafu ‘SPAM’ ar eich bysellbad.\nNi fydd yr heddlu, na’ch banc, byth yn gofyn i chi dynnu arian o’r banc na’i drosglwyddo i gyfrif gwahanol. Ni fyddant byth yn gofyn ichi ddatgelu eich cyfrinair bancio na’ch rhif PIN llawn chwaith.\nPeidiwch â chlicio ar ddolenni nac atodiadau mewn negeseuon testun neu e-byst annisgwyl neu amheus. Cadarnhewch fod ceisiadau’n ddilys drwy ddefnyddio rhif neu gyfeiriad e-bost hysbys i gysylltu â sefydliadau’n uniongyrchol.\nRhowch wybod i Heddlu Dyfed Powys drwy alw heibio i https://www.dyfed-powys.police.uk/cy-GB/riportio/riportio/ neu drwy alw 101.


Annog dechrau bob sgwrs yn y Gymraeg\nEleni yw 5ed pen-blwydd Diwrnod Shwmae Su'mae, diwrnod cenedlaethol sydd yn dathlu'r Gymraeg, drwy annog a rhoi hyder i bobol i ddechrau bob sgwrs yn Gymraeg.\nLleoliadau newydd i Ŵyl Fwyd Caernarf...\nBydd Gŵyl Fwyd Caernarfon yn cael ei chynnal am y drydedd tro ar Fai 12fed, 2018 ar leoliadau newydd yng Nghaernarfon.\nGwirfoddolwyr yn gwneud gwahaniaeth y...\nDisgwylir y bydd dros 100 o bobl o bob cwr o’r wlad yn cymryd rhan mewn digwyddiad Gwneud Gwahaniaeth i wirfoddolwyr ar ddiwedd y mis, o dan arweiniad yr elusen gadwraeth leol Cymdeithas Eryri.\nPryderon amaethwyr dros ymgynghoriad ...\nMae ffermwyr led-led Cymru wedi mynegi pryderon ynglŷn â’r cynigion sy’n cael eu gwneud yn ymgynghoriad Llywodraeth Cymru wrth reoli adnoddau naturiol Cymru, yn ol Undeb Amaethwyr Cymru.\nDiwrnod o hwyl yn Aberhonddu i groesa...\nUgain mlynedd o ddatganoli; beth yw c...\nCategori: Addysg, Gwleidyddiaeth, Hamdden, Iaith, Iechyd, Newyddion\nUnion ugain mlynedd ers araith Ron Davies, yn y rhaglen Huw Edwards: Datganoli 20 ar S4C nos Fawrth yma, mae'r newyddiadurwr a darlledwr yn ymweld â phobl a busnesau ar hyd a lled y wlad i bwyso a mesur effaith datganoli ar fywyd yng Nghymru heddiw.\nDatblygu Pelydr-X newydd arloesol i a...\nMae gwyddonwyr o Brifysgol Aberystwyth ymhlith y cyntaf i ddefnyddio adnodd pelydr-x newydd arloesol yn un o ganolfannau ymchwil gwyddonol mwyaf datblygedig y byd.\nDysgu'r Gymraeg yn docyn i lwyddiant\nMae Jan Evans sy’n swyddog Gorfodi Sifil gyda Chyngor Sir Gâr wedi darganfod mai dysgu Cymraeg yw’r tocyn i lwyddiant ac wrth i dymor newydd ddechrau, mae’n annog pobl i ddechrau dysgu’r iaith.\nSyllu ar y sêr yng Nghestyll Cymru\nBydd cyfres o ddigwyddiadau syllu ar y sêr yn cael eu cynnal yr hydref hwn mewn pump o gestyll Cymru, gan roi cyfle i ymwelwyr astudio’r sêr ac archwilio’r safle ar ôl iddi dywyllu.


Adeiladu rhwydweithiau arloesedd yng Nghymru sy’n gweithio i bawb ar ôl Brexit – Cardiff University Politics & Governance Blog / Blog Gwleidyddiaeth & Llywodraethiant Prifysgol Caerdydd - Cardiff University\nMae gan ymadawiad y DU o’r UE y potensial i drawsnewid holl gyd-destun polisi arloesedd, gan newid natur cysylltiadau sy’n bodoli eisoes ac agor cyfleoedd newydd. Yn y tirlun symudol hwn, sut gall Cymru adeiladu’r rhwydweithiau sydd eu hangen er mwyn i arloesedd ffynnu? Dr Adrian Healy sy’n cynnig rhai syniadau.\nMae arloesedd wedi siapio’r byd rydym ni’n gallu ei weld a’i brofi heddiw yn sylfaenol.\nMae ei ganlyniadau i’w gweld o’n cwmpas ym mhobman; o’r ffôn clyfar yn eich poced, drwy’r gwasanaethau bancio symudol mae’n eu caniatáu, o’r cerbydau sy’n cludo nwyddau a phobl, i sefydliadau fel y GIG.\nBoed yn syniadau ac yn ffyrdd newydd o wneud pethau neu nwyddau a gwasanaethau newydd a gwell, arloesedd yw sylfaen ein heconomi a’n cymdeithas.\nGan gydnabod hyn, mae polisi cyhoeddus yn gynyddol wedi pwysleisio pwysigrwydd ysgogi arloesedd.\nRydym ni wedi dod o hyd i ffyrdd newydd i gefnogi cynhyrchu syniadau newydd, trosi’r rhain yn gynhyrchion, prosesau a gwasanaethau gwell, a cheisio harneisio’r twf economaidd y dylai arloesedd llwyddiannus ei ryddhau. Drwy wneud hyn rydym ni’n raddol wedi dod i ddeall y broses arloesi’n well, gan ganiatáu i bolisi cyhoeddus ei hun arloesi a datblygu.\nYng Nghymru, rydym ni’n raddol wedi dechrau gwerthfawrogi pwysigrwydd hyrwyddo economi sy’n seiliedig ar arloesedd. Mae hyn yn talu ar ei ganfed.\nYn gyffredinol, mae cwmnïau yng Nghymru bellach yn tueddu i adlewyrchu cyfartaledd y DU o ran eu lefel o weithgaredd arloesedd, er eu bod yn tueddu i wneud hynny gyda llai o weithwyr cymwys a lefelau is o ymchwil a datblygu mewnol. Mae cwmnïau Cymru hefyd yn tueddu i groesawu cydweithio gydag eraill i ddatblygu syniadau newydd, gan weithio gydag amrywiaeth o bartneriaid fel prifysgolion, cyflenwyr a chwsmeriaid. Yn ddiddorol, mae data o Arolwg Arloesedd y DU a gyhoeddwyd yn gynt eleni’n awgrymu bod cwmnïau o Gymru’n fwy tebygol yn gyson i fod yn gweithio gyda phartneriaid rhyngwladol na gyda’u cystadleuwyr yn y DU.\nMae’r bydolwg rhyngwladol hwn yn codi cwestiynau pwysig ar gyfer y dyfodol.\nUn o beryglon posibl Brexit yw’r risg y bydd llwybrau cydweithio gyda phartneriaid posibl yn yr UE yn cael eu cau.\nOs bydd cwmnïau a phrifysgolion Cymru’n colli’r gallu i fanteisio ar y rhaglenni hynny sy’n cefnogi partneriaethau arloesedd, sydd bellach yn dechrau dwyn ffrwyth, yna bydd angen i ni ddod o hyd i ffyrdd eraill i ddod â gwybodaeth newydd i Gymru.\nY ffordd orau i wybodaeth deithio yw drwy gysylltiadau personol, felly mae’n rhaid i ni sicrhau ein bod yn parhau i adeiladu rhwydweithiau rhwng ein cwmnïau a’n prifysgolion gyda’u cymheiriaid yn yr UE, yn ogystal ag edrych ar rannau eraill o’r byd. Rhaid i ni ochel rhag y risg y bydd cwmnïau a phrifysgolion o Gymru’n cael eu hanwybyddu a’u cau allan o rwydweithiau, a hynny dim ond oherwydd yr hinsawdd wleidyddol ac ariannol newidiol.\nYn yr un modd, rhaid i ni gymryd y cyfle hwn i adfyfyrio ar yr uchelgais sy’n sail i’n cefnogaeth i arloesedd.\nEr gwaethaf y llwyddiannau sydd i’w gweld o fentrau sy’n cefnogi arloesedd, mae ymdeimlad yn parhau bod y manteision hyn yn methu â chyrraedd pawb yng Nghymru.\nMae twf economaidd yn parhau’n araf ac yn anghyson ei ddosbarthiad. Er ei bod yn demtasiwn ceisio hybu twf drwy fentrau sy’n ffafrio gwyddoniaeth ac arloesedd technolegol, yn aml y gweithgareddau mwy cyffredin sy’n cael yr effaith fwyaf ar gyfleoedd cyflogaeth lleol yn gyffredinol.\nMae llawer o’r cwmnïau sy’n tyfu gyflymaf yng Nghymru, a fesurir gan Twf Cyflym 50 er enghraifft, wedi tyfu drwy fabwysiadu arferion busnes newydd a modelau busnes newydd neu drwy dechnolegau sy’n gwella’n barhaus, gan gyfuno’r rhain mewn ffyrdd newydd a datblygu cymwysiadau newydd – math o arloesedd a ddisgrifir yn aml fel gwneud, defnyddio a rhyngweithio.\nGall cefnogi cydweithio a rhyngweithio gryfhau’r ecosystem ar gyfer arloesedd drwy annog cwmnïau i fabwysiadu arferion newydd a chryfhau cyfleusterau ac arbenigedd allweddol y gellir eu defnyddio gan ymchwilwyr a busnesau.\nMae llawer o hyn yn digwydd eisoes, gydag arwyddion o lwyddiant yn dodi ‘r amlwg. Gellir gyrru’r broses hon drwy sefydlu corff arloesedd cenedlaethol i hyrwyddo datblygiad technolegau newydd ac annog trawsnewidiad ein diwydiannau presennol.\nDrwy wneud hyn mae’n bryd hefyd meddwl mwy am y buddion cymdeithasol y gellir eu gwireddu drwy annog arloesedd, symudiad a allai gyd-fynd yn dda gyda’r uchelgais a nodir yn Neddf Cenedlaethau’r Dyfodol. Gallai hyn gynnwys annog ein cynghorau a’n Byrddau Iechyd i wneud mwy i gymryd rhan mewn prosiectau arloesedd a’u harwain, â’r nod o hyrwyddo canlyniadau cymdeithasol yn ogystal â rhai economaidd.\nDoes dim amheuaeth y bydd Brexit yn cyflwyno llu o heriau dros y blynyddoedd nesaf, fodd bynnag mae hefyd yn gyfle i benderfynu ar y dyfodol rydym ni am ei gofleidio a ffurfio ein polisïau’n unol â hynny. Un rhan o’r broses hon fydd cryfhau ein capasiti ar gyfer arloesedd drwy annog rhwydweithiau newydd. Mae arloesedd wastad wedi bod yn broses gymdeithasol llawn cymaint ag un dechnolegol. Bellach mae cyfle gennym i wneud yn siŵr ei bod yn broses gymdeithasol hefyd.\nMae Dr Adrian Healy yn Gydymaith Ymchwil yn Ysgol Daearyddiaeth a Chynllunio Prifysgol Caerdydd\nYmddangosodd fersiwn o’r erthygl hon gyntaf ar Click on Wales.


Camdriniaeth oedolion - Dewis Cymru\nDwedir bod camdriniaeth yn digwydd pan fydd hawliau rhywun – hawliau dynol a sifil – yn cael eu torri gan berson (neu fwy nag un person) arall mewn ffordd sy’n arwain at niwed iddynt. Gall y niwed hwn fod yn gorfforol, yn rhywiol, yn ariannol neu’n emosiynol. Mae peidio ag ymateb i anghenion rhywun sy’n methu gofalu am eu hanghenion eu hun yn fath o gamdriniaeth ynddi ei hun sy’n cael ei alw’n ‘esgeulustod’.\nMae camdriniaeth o unrhyw fath yn annerbyniol, ond nid yw bob amser yn hawdd adnabod yr arwyddion a’r peryglon.\nMae rhai pobl yn dioddef wrth ddwylo’r sawl sylen nhw allu ymddiried ynddyn nhw – eu teulu, eu gofalwyr, neu’r gweithwyr proffesiynol sy’n cael eu talu i edrych ar eu hôl. Gall y gamdriniaeth ddigwydd yng nghatrefi pobl eu hun, mewn cartrefi gofal, mewn ysbytai, mannau gofal dydd a lleoliadau preswyl eraill.\nWeithiau bydd y sawl sy’n cael ei gam-drin efallai’n sylweddoli bod yr hyn sy’n digwydd iddyn nhw’n anghywir ond yn teimlo eu bod yn methu neu’n ofni codi eu llais.\nOs yw’r sawl sy’n cam-drin mewn sefyllfa pŵer, efallai bod y dioddefwyr yn ofni na fydd neb yn eu credu.\nGallai’r gamdriniaeth ddigwydd unwaith, e.e. ymosodiad rhywiol neu enwaedu benyw, neu efallai ei bod yn parhau, weithiau am flynyddoedd.\nBeth i’w wneud os ydych chi’n amau bod rhywun yn cael eu cam-drin\nCyfrifoldeb pawb yw diogelu plant ac oedolion rhag camdriniaeth.\nOs ydych chi’n amau bod plentyn neu oedolyn yn cael eu cam-drin, rhowch wybod am eich pryderon ar unwaith (nid oes rhaid gadael eich enw). Peidiwch ag aros nes eich bod 100% yn sicr - gallai fod yn rhy hwyr.\nFfoniwch yr heddlu ar 101 neu cysylltwch â Thîm Diogelu Lleol eich cyngor. Mewn argyfwng, ffoniwch 999. Os yw’ch pryderon yn ymwneud â phlentyn oedran ysgol, gofynnwch am gael siarad ag athro/athrawes amdiffyn plant d(d)ynodedig yr ysgol.\nMae gan weithwyr cymdeithasol ddyletswydd gyfreithiol i ymchwilio i unrhyw bryderon am blentyn neu rywun ifanc o dan 18 oed os byddan nhw’n dod yn ymwybodol bod risg iddyn nhw o gamdriniaeth neu esgeulustod.\nMae deddfwriaeth ddiweddar yn gosod dyletswydd ar bob cyngor yng Nghymru i wneud ymholiadau os bydd amheuaeth am gamdriniaeth yn ymwneud ag oedolyn sydd ag anghenion gofal a chymorth.\nGwefan i Gymru gyfan yw Live Fear Free sy’n darparu cyngor am gamdriniaeth, sut i’w hadnabod a phwy i droi atyn nhw am gymorth.\nDiweddariad diwethaf: 17/03/2016\nTeimlo’n ddiogel yn yr ardal rydych yn byw ynddi


Gwasanaeth Tân ac Achub De Cymru wedi addo torri ei ôl troed carbon - Gwasanaeth Tân ac Achub De Cymru\nGwasanaeth Tân ac Achub De Cymru wedi addo torri ei ôl troed carbon\nGwasanaeth Tân ac Achub De Cymru wedi addo torri chwarter ar ei ôl troed carbon ymhen tair blynedd yn unig.\nRydym yn diogelu cymunedau De Cymru bob dydd – ond oeddech chi’n gwybod ein bod yn gofalu am ddyfodol pawb hefyd.\nMae Gwasanaeth Tân ac Achub De Cymru (GTADC) wedi ymrwymo i leihau ein heffaith amgylcheddol gan addo lleihau ein hôl troed carbon o 25% ymhen tair blynedd yn unig.\nGan gynnwys ystyried am sut i deithio i’r gwaith, pa gwpan i’w yfed ohono, dewis lleoliadau cyfarfodydd a’r llu o ddewisiadau a wnawn yn ein bywyd bob dydd, sicrhau cynaliadwyedd sy’n sail i bob dewis a wnawn ac mae pob cam a gymerwn yn rhan annatod o gyflawni ein gweledigaeth, ein cenhadaeth a’n nodau strategol.\nMae Cynllun Lleihau Carbon newydd y Gwasanaeth yn cynnwys gwneud newidiadau sylweddol ar draws pob adran er mwyn i ddiffoddwyr tân gweithredol a staff corfforaethol ill dau gymryd cyfrifoldeb a gwneud gwahaniaeth.\nBydd cyflawni uchelgais Llywodraeth Cymru i fod yn niwtral o ran carbon erbyn 2030 yn heriol dros ben ond, eleni mae cyfrifo ein hôl troed carbon ochr yn ochr ag ymgysylltu â’n staff wedi ein helpu i nodi ble mae angen i ni newid ein hymddygiad a sut i’w wneud. Mae hyn wedi helpu’r Gwasanaeth i flaenoriaethu meysydd allweddol i ganolbwyntio arnynt.\nDros yr ychydig flynyddoedd diwethaf mae ein defnydd o drydan eisoes wedi gostwng o 20% ac mae’r defnydd o nwy wedi lleihau o 25% gyda goleuadau LED bellach ar waith a systemau boeleri yn cael eu disodli gan fodelau mwy newydd a mwy effeithlon. Mae hyn yn cynnwys gosod paneli solar mewn Gorsafoedd, gweithredu ystafelloedd sychu offer a yrrir gan synwyryddion fel rhan o’r gwaith adnewyddu newydd a chael gwared ar dywelion sychu dwylo a thywelion papur drwy ddewis unedau sychu dwylo mwy effeithlon, gan leihau ein ffrydiau gwastraff.\nO fewn y cynllun, bydd y ffocws ar; reoli fflyd a theithio, technoleg arloesol, prosesau caffael a chyllid, lleihau gwastraff, cyflenwadau ac offer a defnyddio dŵr.\nDywedodd Geraint Thomas, Pennaeth Cyllid, Caffael ac Eiddo Gwasanaeth Tân ac Achub De Cymru sy’n arwain ar y prosiect: “Mae gan bob un ohonom gyfrifoldeb a rennir i leihau ein hôl troed carbon ac ni allaf bwysleisio digon pa mor bwysig y mae cyfraniad ein staff wedi bod wrth i ni ddatblygu’r cynllun hwn, gan ein helpu i nodi lle mae angen i ni newid ein hymddygiad a sut y gallwn wneud hyn. Drwy gydweithio gallwn sicrhau ein bod i gyd yn chwarae ein rhan i ddiogelu’r amgylchedd ar gyfer y dyfodol.”\nMae rhagor o wybodaeth am Gynllun Lleihau Carbon y Gwasanaeth 2020-2023 ar gael ar ein gwefan yma.


Semalt Arbenigol: Mathau o Testun Angor A Sut I Uchel Uchelgais Ei Am Well SEO\nUn o driciau optimization effeithiol peiriant chwilio yw'r defnydd o destun angor. Pan gaiff ei ddefnyddio'n iawn, gall testun angori wella'n sylweddol safle safle ar peiriant chwilio tudalennau canlyniadau (SERPs).\nI'r rheiny nad ydynt yn gyfarwydd iawn â'r pwnc hwn, mae Andrew Dyhan, y Rheolwr Semalt Llwyddiant Cwsmer yn esbonio bod testun angor yn cyfeirio at y cymeriadau neu'r testun y gellir eu clicio mewn hypergyswllt. Yn aml, mae'r cymeriadau / testun mewn lliw gwahanol o weddill y cynnwys ac weithiau'n cael eu tanlinellu. Pan fydd y defnyddiwr yn clicio ar destun angor, fe'i cymerir i leoliad arall. Gallwch chi greu angoriadau hyn gan ddefnyddio HTML neu CSS.\nPam bod testunau angor mor bwysig i SEO?\nMae'n debyg na fyddai testunau anadl mor boblogaidd ag y maent heddiw os na chawsant eu defnyddio at ddibenion backlinks. Maent yn chwarae rhan wych yn y defnydd o backlinks (ffactor ranking SEO pwysig). Yn ogystal, mae peiriannau chwilio yn eu defnyddio i gosbi gwefannau ar gyfer gor-optimeiddio a sbamio. Dyma pam mae'n hanfodol i arbenigwyr SEO ddeall yn glir sut i ddefnyddio testunau angor yn iawn.\nMae testun Angor hefyd yn ddefnyddiol i ddarllenwyr cynnwys gan ei fod yn rhoi syniad iddynt o ba gynnwys y dylent ei ddisgwyl yng ngyrchfan targed y cyswllt.\nMathau o destun anadl\nMae yna lawer o amrywiadau o destun angor. Gall arbenigwyr SEO ddefnyddio un neu gyfuniad o'r amrywiadau canlynol i wneud y gorau o'u cynnwys:\nAngoriadau wedi'u targedu: Arbenigwyr marchnata ar-lein sy'n ymwneud â yn creu testunau angor gyda keywords sy'n cydweddu allweddeiriau'r dudalen we neu'r ddogfen y maent yn eu targedu. Mewn geiriau eraill, os ydych chi eisiau cysylltu â safle sydd â chynnwys 'syniadau adnewyddu cegin', chi defnyddiwch yr un ymadrodd hon yn eich hypergysylltiadau.\nTestun anorch generig: mae'r rhain yn gysylltau cliciadwy sy'n eich cyfeirio at adnoddau a allai fod o help. Mae enghreifftiau o angoriadau generig yn cynnwys "cael mwy o wybodaeth yma", "cliciwch yma am ddyfynbris am ddim", "rhowch eich e-lyfr am ddim yma" ac yn y blaen.\nAngoriadau wedi'u brandio: Mae angoriadau wedi'u brandio yn defnyddio enw brand busnes y wefan fel y testun. Maen nhw'n cael eu hystyried fel y math mwyaf diogel o angor i'w ddefnyddio. Dyna pam y bydd brandiau mawr fel Amazon yn defnyddio cynifer o destunau brand â phosibl yn eu cynnwys gan fod tebygolrwydd llai o or-optimization.\nGormod o optimization yw'r defnydd gormodol o'r un testun angor ar dudalen neu ymddangosiad yr un testun mewn sawl tudalen ar wefan. Gall arwain at gosbi gan beiriannau chwilio gan fod y dudalen yn cael ei hystyried yn spammy ac nid yw'n hawdd ei ddefnyddio. Felly, dylid osgoi gor-optimeiddio bob ffordd.\nAngoriadau dolen neeth: Mae'r rhain yn destunau angor sy'n defnyddio URL safle i gysylltu yn ôl ato. Maent yn syml i'w defnyddio ond mae angen eu dosbarthu'n dda o fewn y cynnwys. Ni ddylai dwysedd angoriadau cyswllt noeth fod yn fwy na 15%.\nDelweddau a tag 'alt' fel angoriadau: Mae'r defnydd o ddelweddau yn cynnwys gwefan yn uchel iawn heddiw. Mae'n helpu i gynyddu rhyngweithiad y defnyddiwr gyda'r cynnwys. Pan fyddwch chi'n defnyddio delwedd fel dolen i leoliad arall, byddwch hefyd yn darparu tag 'alt' perthnasol ar gyfer y ddelwedd. Mae'r peiriannau chwilio yn darllen y tag 'alt' hwn fel y testun angor.\nLSI (Mynegai Mynegaidd Semantig): Yn syml, mae LSI yn awgrymu defnyddio cyfystyron (nid o gyfystyron berffaith o reidrwydd) o'r prif allweddair. Maent yn amrywiadau agos o'r allweddair. Mae cynorthwywyr LSI yn ddefnyddiol iawn pan nad ydych am ddefnyddio'r union allweddair yn eich dolenni.\nMae amrywiad arall o destun angor a ystyrir yn ddiogel ac yn effeithiol yw'r cyfuniad o frand ac anhrefn allweddair. Yn yr achos hwn, rydych yn creu hypergysylltiadau gyda'ch enw brand ac allweddair o'ch dewis. Er enghraifft, gallwch ddefnyddio "glanhau gwasanaethau yn ôl" eich enw brand "fel eich testun brand + keyword anchor\nOs ydych chi am gael y gorau o destunau angor, gwnewch yn siŵr eich bod chi'n eu defnyddio'n feddylgar. Dylid eu dosbarthu'n briodol ac i'r dwysedd cywir. Dylent hefyd fod yn gryno ac yn berthnasol i'r cynnwys ar y dudalen gyswllt a tharged. Mae testunau anhwylderau sbam yn docyn uniongyrchol i gosbi gan fod yna angoriadau nad ydynt yn swnio'n naturiol yn y testun. Peidiwch byth â defnyddio testunau anhrefn o'r fath yn eich cynnwys gan y byddant yn beryglus eich SEO yn bendant.


Electrical heater warning after fire in Mold - Newyddion - Gwasanaeth Tân ac Achub Gogledd Cymru\nElectrical heater warning after fire in Mold\nRhybuddio am wresogyddion trydan yn dilyn tân yn yr Wyddgrug\nPostiwyd 22/01/2019 09:09:48\nRoedd tri o bobl yn ffodus iawn bod tân yn eu cartref yn yr Wyddgrug wedi cael ei ddarganfod yn ddigon cynnar, gyda diolch i’w larwm mwg.\nCafodd dwy ddynes a geneth 12 oed eu rhybuddio am y tân wedi i wresogydd trydan cludadwy droi drosodd.\nDerbyniodd dynes 37 oed driniaeth am effeithiau anadlu mwg yn y fan a’r lle wedi i’r digwyddiad achosi pwl o asthma.\nAnfonwyd dau griw o Fwcle a’r Wyddgrug i’r eiddo ar Milford Street am 19.12 o’r gloch neithiwr (Nos Lun 21ain Ionawr) – fe achosodd y tân ddifrod mwg i’r gegin a chafodd y gwresogydd ei ddinistrio’n llwyr gan y tân.\nMeddai Justin Evans o Wasanaeth Tân ac Achub Gogledd Cymru: “ Heb rybudd cynnar gan y larwm mwg, fe allai’r digwyddiad hwn fod wedi bod yn un llawer iawn mwy difrifol.\n“Ar yr adeg yma o’r flwyddyn mae pobl yn defnyddio gwresogyddion cludadwy i gadw’n gynnes, mae’n bwysig cymryd pwyll a sicrhau eu bod wedi cael eu gosod ar lawr gwastad ymhell o unrhyw beth a all fynd ar dân – mae angen tynnu plygiau unrhyw gyfarpar trydanol sydd ddim yn cael eu defnyddio.\n“Os bydd tân, mae’n rhaid i chi allu mynd allan o’r eiddo, felly gwnewch yn siŵr bod eich llwybr dianc yn glir o rwystrau fel y gallwch fynd allan cyn gyflymed â phosibl – peidiwch â gadael eitemau o gwmpas y lle a all eich atal rhag mynd allan.”


Asesiad Ariannol o Faniffesto Plaid Cymru - Plaid Cymru\nAsesiad Ariannol o Faniffesto Plaid Cymru\nAsesiad Ariannol o Faniffesto Plaid Cymru, gan Eurfyl ap Gwilym\nAr ddydd Mawrth, Ebrill 5, Plaid Cymru oedd y blaid gyntaf yn Etholiad y Cynulliad Cenedlaethol erioed i gyhoeddi’n agored eu cynigion gwario am dymor llawn y Cynulliad o bum mlynedd, a ddilyswyd yn annibynnol gan yr Athro Gerry Holtham a’r Athro Brian Morgan o Brifysgol Fetropolitan Caerdydd.\nGalwyd cynigion Plaid Cymru yn “rhesymol ac yn unol â rhagamcan Trysorlys EM am wariant a’i oblygiadau i Gymru.”\nFe wnaethom bennu’r amlen wario ar gyfer Llywodraeth Cymru dros y pum mlynedd nesaf trwy gymryd y data o Gyllideb y DG am 2016 a ryddhawyd fis diwethaf ac sy’n cynnwys, yn Llyfr Coch y Gyllideb, y Terfyn Gwariant Adrannol ar gyfer Cymru hyd at 2020-21. Felly trwy ddefnyddio 2015-16 fel blwyddyn y waelodlin, gallwn weld y newid yn y terfyn gwario bob blwyddyn.\nYn wahanol i Lafur yn y Cynulliad Cenedlaethol diwethaf, rydym wedi ymrwymo i ddiogelu codiadau mewn gwariant ar y GIG a gofal cymdeithasol. I wneud hyn, rydym wedi cymryd y codiadau a gynlluniwyd yn y Terfyn Gwariant Adrannol ar gyfer Iechyd yn Lloegr, sydd wedi’i osod allan yn y Llyfr Coch, wedi cymhwyso Fformiwla Barnett ac wedi pennu faint mwy o arian y buasem ni yn roi ar gael i iechyd a gofal cymdeithasol yng Nghymru ar y sail honno.\nTabl B: Terfynau Gwariant Adrannol yr Adran Iechyd ar gyfer Lloegr (Enwol) a Newidiadau i Arian Dilynol Cymru.\nCyfanswm TGA (£b)\nNewid dros y flwyddyn waelodlin (£b) 2015-16\nArian Dilynnol Cymru (£m)\nO ganlyniad i hyn, gallwn hefyd bennu newidiadau i’r amlen wario ar gyfer pob gwario cyhoeddus arall yng Nghymru.\nTabl A: TGA Cymru (cyfalaf a refeniw) cyn ac ar ôl gwario ar y Gwasanaeth Iechyd. (£bn enwol)\nNewid dros y flwyddyn waelodlin.\nNewid i’r TGA heb berthyn i’r GIG\nUnwaith i’r amlen wario hon gael ei sefydlu, fe wnaethom eitemu pob polisi yn y maniffesto a’u costio.\nBydd rhai o’n rhaglenni, er enghraifft recriwtio a hyfforddi 1,000 o feddygon ychwanegol a 5,000 o nyrsys ychwanegol, yn cael eu cyflwyno dros ddeng mlynedd, a lle bo hyn yn digwydd, rydym wedi gwneud hynny’n glir.\nBwriadwn hefyd gyhoeddi mwy o fanylion am ein rhaglen wario cyfalaf.\nMae ein rhaglen ar gyfer llywodraethu yn uchelgeisiol a thrawsnewidiol. Mae’n seiliedig ar yr egwyddor sylfaenol na ddylai ac na wnaiff Cymru fodloni gyda’r arweiniad a’r deilliannau is-safonol fu’n bla dros y 17 mlynedd diwethaf dan lywodraeth Lafur flinedig.\nEr mwyn cyrraedd ein cyfres o amcanion ein gweledigaeth, mae angen newid. Mae deilliannau trawsnewidiol yn eu hanfod yn gofyn am drawsnewid y ffordd o lywodraethu. Dyma’r hyn mae Plaid Cymru yn gynnig i bobl Cymru.\nNid yn unig yr ydym wedi costio ein haddewidion yn y maniffesto yn agored, rydym hefyd wedi bod yn hollol dryloyw ac agored ynghylch sut y bwriadwn dalu amdanynt. Mae tudalen 47 ein maniffesto yn amlinellu cyfres o arbedion effeithiolrwydd.\nPwyllgor Arbedion Cyllidebol trawsadrannol dan arweiniad cynrychiolwyr busnes a’r sector cyhoeddus fydd yn nodi £200m o arbedion effeithlonrwydd yn 100 diwrnod cyntaf y llywodraeth. Rydym wedi addo gwireddu 50% o’r arbedion hyn.\nAdolygiad sail-sero o’r gyllideb fydd yn asesu effeithiolrwydd pob un rhaglen ac yn ailgyfeirio cyllidebau o raglenni nad ydynt yn gwireddu’r amcanion a osodwyd ar eu cyfer i raglenni fydd yn gwarantu elw cymdeithasol o’r buddsoddiad. Rydym wedi amcangyfrif targed o £300m y flwyddyn erbyn diwedd y tymor ar gyfer yr arbedion hyn.\nYmgyrch effeithlonrwydd ar batrwm Adolygiad Carter (seilieidg ar ganfyddiadau o Adolygiad yr Arglwydd Carter i’r GIG yn Lloegr) fydd yn nodi cyfanswm targed o £300m y flwyddyn o arbedion effeithlonrwydd erbyn 2021. Gwelliannau cynhyrched dyw’r rhain a fydd yn gwella’r modd o gyflwyno gwasanaethau yn y GIG. Bydd yr holl arbedion a geir o’r Adolygiad ar batrwm Carter yn cael eu rhoi’n ôl i’r GIG.\nDan lywodraeth Plaid Cymru, ni fyddai’r un geiniog yn cael ei cholli o’r GIG; mewn gwirionedd, fel yr amlinellwyd yn Nhabl B, cynyddu wnaiff y gyllideb iechyd o £925 miliwn erbyn 2020/21 o gymharu â 2015/16. Bydd yr holl arbedion fydd yn deillio o adolygiad ar batrwm Cartre fyn cael eu rhoi’n ôl i’r GIG, mewn modd sy’n gwneud gwahaniaeth gwirioneddol.\nEr ein bod yn cydnabod fod y rhain yn arbedion uchelgeisiol, mae modd eu gwneud. Pan fo arian y trethdalwyr yn y fantol, mae pob ceiniog yn cyfrif, ac mewn cyfnod estynedig o lymder, mae gwastraff yn anfaddeuol.\nMae arbedion i’w gwneud hefyd yn rhai o’n hymrwymiadau eraill, er y buasem ar yr un pryd yn gwella deilliannau. Bydd ein polisi o dalu gwerth £18,000 o ddyled graddedigion sy’n gweithio yng Nghymru wedi gadael y brifysgol, er enghraifft, nid yn unig yn creu £235 miliwn o arbedion erbyn 2020/2021 ond bydd hefyd yn caniatau i ni gau’r bwlch cyllido i’n prifysgolion yng Nghymru, yn ogystal â rhoi cymhelliad i raddedigion aros yng Nghymru neu ddychwelyd er mwyn grymuso ein heconomi.\nHyd yma (13/04/16), ni yw’r unig blaid i gyhoeddi cyllideb fanwl am bum mlynedd. Mae’n amodol ar yr arian gaiff Cymru gan Lywodraeth y DG ac y mae’n gweithredu o fewn yr un amlen wario lym y byd dyn rhaid i unrhyw lywodraeth newydd yng Nghymru gadw ati. O fewn terfynau egwyddorol ein maniffesto a’n hamcanion, byddwn yn ail-osod blaenoriaethau i ganolbwyntio ar raglenni fydd yn ennill i ni Gymru iach, fydd yn well yn addysgol, ac yn fwy ffyniannus.


Hawl i ddisgynyddion plant mabwysiedig ganfod eu teulu geni – Golwg360\nCynlluniau newydd gan Lywodraeth Cymru\nFe all plant ac wyrion pobol fabwysiedig gael yr hawl i gysylltu â theulu genedigol eu rhieni, o dan gynlluniau newydd Llywodraeth Cymru.\nAr hyn o bryd dim ond pobol fabwysiedig a’u teuluoedd genedigol sy’n cael defnyddio gwasanaethau cyfryngu yr intermediary services.\nMae hwnnw’n hwyluso cyswllt rhwng pobol fabwysiedig a’u teuluoedd genedigol.\nBwriad y Llywodraeth yw ehangu hyn i bobol eraill ddefnyddio’r gwasanaethau.\nFe all y rhain gynnwys plant ac wyrion pobol fabwysiedig ac aelodau o deulu ehangach yr unigolyn mabwysiedig, fel gwŷr a gwragedd eu disgynyddion.\nMae’r gwasanaethau yn cael eu rhedeg gan gynghorau sir ac asiantaethau sydd yn cynnig cwnsela, cymorth a chyngor.\nGobaith y Llywodraeth yw sicrhau bod gwasanaethau cyfryngu i’r rheiny a fabwysiadwyd yng Nghymru cyn Rhagfyr 30, 2005. Mae trefn wahanol i’r rheiny a fabwysiadwyd ar ôl hynny.\nO dan y cynigion fe all pobol fabwysiedig atal yr asiantaeth cyfryngu, yn ysgrifenedig, rhag gwneud cysylltiad.\nHefyd gellid mynnu eu bod nhw ond yn cysylltu mewn amgylchiadau penodol.\nAngen amddiffyn preifatrwydd\nMae Llywodraeth Cymru yn bwriadu dod â’r rheoliadau i rym yng Nghymru erbyn haf 2015.\n“Rwy’n credu bod rhesymau da dros ganiatáu i ddisgynyddion a pherthnasau pobl fabwysiedig gael defnyddio gwasanaethau cyfryngu,” meddai’r Dirprwy Weinidog Gwasanaethau Cymdeithasol, Gwenda Thomas.\n“Er enghraifft, gallai fod rhesymau iechyd fel canfod os oes cyflwr meddygol etifeddol neu broblem iechyd arall a allai effeithio ar blant person.\n“Felly rwy’n credu y dylid caniatáu i blant ac wyrion pobl fabwysiedig gael defnyddio gwasanaethau o’r fath, yn ogystal â’r bobl fabwysiedig eu hunain.\n“Rydyn ni’n credu hefyd y dylid gosod trefniadau diogelu digonol i amddiffyn teuluoedd a bywydau preifat pobl fabwysiedig, a chydbwyso hawliau pobl fabwysiedig, ‘personau rhagnodedig’ a theuluoedd genedigol, gan fod yr hawliau hyn yn aml yn gwrthdaro.”\nBebb ar ddatganoli: status quo ddim yn opsiwn\nRhagweld Refferendwm Yr Alban i arwain at lai o Aelodau Seneddol Cymreig


Dydd Mercher, 16 Tachwedd 2016\n1 Cwestiynau i Ysgrifennydd y Cabinet dros Gymunedau a Phlant\nGofynnwyd y 12 cwestiwn cyntaf. Gwahoddodd y Llywydd lefarwyr y pleidiau i ofyn cwestiynau i Ysgrifennydd y Cabinet ar ôl cwestiwn 2.\n2 Datganiadau 90 Eiliad\nGwnaeth Angela Burns ddatganiad ar lansiad y grŵp trawsbleidiol ar sepsis.\nGwnaeth Russell George ddatganiad ar 200 mlwyddiant geni John Roberts, Telynor Cymru.\nGwnaeth Rhun ap Iorwerth ddatganiad ar lansiad cangen gogledd orllewin Cymru Beiciau Gwaed Cymru.\n3 Cynnig i gymeradwyo Cyllideb Comisiwn y Cynulliad ar gyfer 2017-18\nNDM6139 Suzy Davies (Gorllewin De Cymru)\nYn cytuno ar gyllideb Comisiwn y Cynulliad ar gyfer 2017-18, fel y nodir yn Nhabl 1 o "Gyllideb Comisiwn Cynulliad Cenedlaethol Cymru 2017-18", a osodwyd gerbron y Cynulliad ar 9 Tachwedd 2016 a'i bod yn cael ei hymgorffori yn y Cynnig Cyllideb Blynyddol o dan Reol Sefydlog 20.26(ii).\n4 Dadl Plaid Cymru\n1. yn cydnabod y cyfraniad sylweddol y mae gweithwyr o dramor wedi'i wneud i ofal a thriniaeth cleifion yn y GIG.\n2. yn galw ar Lywodraeth Cymru, drwy negodi â Llywodraeth y DU, i sicrhau pwerau i gyhoeddi trwyddedau gwaith i wladolion o dramor weithio yn y GIG yng Nghymru.\nYn galw ar Lywodraeth y DU i sicrhau y bydd GIG Cymru yn parhau i fedru recriwtio gweithwyr gofal iechyd cymwys a anwyd ac a hyfforddwyd dramor, os a phan fo angen, ar ôl i’r DU adael yr UE, ac i edrych ar bob opsiwn ar gyfer hwyluso hynny.\nGwelliant 3. Neil Hamilton (Canolbarth a Gorllewin Cymru):\nYn galw ar Lywodraeth Cymru i gefnogi rheolau mewnfudo synhwyrol i'r DU, gan gynnwys cyfundrefn trwydded waith a fisa i lenwi'r bylchau sgiliau yn GIG Cymru.\n2. Yn galw ar Lywodraeth y DU i sicrhau y bydd GIG Cymru yn parhau i fedru recriwtio gweithwyr gofal iechyd cymwys a anwyd ac a hyfforddwyd dramor, os a phan fo angen, ar ôl i’r DU adael yr UE, ac i edrych ar bob opsiwn ar gyfer hwyluso hynny.\n5 Dadl Plaid Cymru\n1. Yn nodi bod adroddiadau yn datgan bod Llywodraeth y DU wedi derbyn £8 biliwn gan Gynllun Pensiwn y Glowyr (MPS), yn unol â threfniadau presennol sy'n golygu ei bod yn cael 50 y cant o warged MPS, ac yn nodi ymhellach bod Llywodraeth y DU wedi cael £750 miliwn mewn taliadau gwarged yn 2014 yn unig.\n2. Yn galw am adolygiad o'r trefniant rhannu gwarged 50/50 rhwng Llywodraeth y DU ac MPS, fel y caiff ei gefnogi gan Undeb Cenedlaethol y Glowyr.\n3. Yn galw ar Lywodraeth Cymru i weithio gyda gweinyddiaethau datganoledig eraill, ac arweinwyr lleol a rhanbarthol yn Lloegr, i sicrhau adolygiad Llywodraeth y DU o'r trefniadau gwarged MPS a cheisio sicrhau bod Llywodraeth y DU yn parhau i weithredu fel gwarantydd MPS.\n6 Dadl y Ceidwadwyr Cymreig\nNDM6140 Paul Davies (Preseli Sir Benfro)\n1. Yn cydnabod y cyfraniad pwysig a gwerthfawr a wneir i gymdeithas Cymru gan bobl hŷn.\n2. Yn credu bod pobl hŷn yn haeddu urddas a pharch, yn ogystal ag annibyniaeth a'r rhyddid i wneud penderfyniadau am eu bywydau eu hunain.\n3. Yn gresynu at fethiant Llywodraeth Cymru i roi sicrwydd i bobl hŷn drwy roi cap ar gostau a diogelu £100,000 o asedion ar gyfer y rhai sydd mewn gofal preswyl i sicrhau nad yw pobl yn colli eu cynilion oes a'u cartrefi i gostau gofal.\n4. Yn nodi canfyddiadau adroddiad ar ddementia a gafodd ei gynhyrchu gan Gomisiynydd Pobl Hŷn Cymru yn tynnu sylw at yr anawsterau a gaiff pobl sydd â dementia o ran cael gafael ar wybodaeth, cymorth a gwasanaethau a all wneud gwahaniaeth mawr i'w bywydau.\n(a) Cyflwyno Bil Hawliau Pobl Hŷn, i ehangu a hyrwyddo hawliau pobl hŷn;\n(b) Rhoi dyletswydd ar gyrff y sector cyhoeddus i ymgynghori â phobl hŷn wrth wneud penderfyniadau sy'n effeithio ar eu bywydau; ac\n(c) Sicrhau mai Cymru yw'r genedl gyntaf yn y DU sy'n ystyriol o ddementia.\nYn nodi ymrwymiad Llywodraeth Cymru i gynyddu’r terfyn cyfalaf i £50,000, a fydd yn galluogi rhagor o bobl yng Nghymru i gadw rhagor o’u hasedau pan fyddant yn symud i ofal preswyl.\nGwelliant 2. Jane Hutt (Bro Morgannwg)\nYn gresynu at yr oedi parhaus gan Lywodraeth y DU o ran diwygio’r trefniadau ar gyfer talu am ofal.\nGwelliant 3. Jane Hutt (Bro Morgannwg)\na) bod Comisiynydd Pobl Hŷn Cymru wedi awgrymu Bil Hawliau Pobl Hŷn i Gymru;\nb) bod Llywodraeth Cymru’n cefnogi'r egwyddor o Fil;\nc) y bydd Llywodraeth Cymru’n cymryd camau pellach i wneud Cymru’n wlad sy’n ystyriol o ddementia drwy ddatblygu a gweithredu cynllun dementia cenedlaethol newydd.\nGan fod gwelliant 3 wedi’i dderbyn, cafodd gwelliannau 4, 5, 6 a 7 eu dad-ddethol.\n3. Yn nodi ymrwymiad Llywodraeth Cymru i gynyddu’r terfyn cyfalaf i £50,000, a fydd yn galluogi rhagor o bobl yng Nghymru i gadw rhagor o’u hasedau pan fyddant yn symud i ofal preswyl.\n4. Yn gresynu at yr oedi parhaus gan Lywodraeth y DU o ran diwygio’r trefniadau ar gyfer talu am ofal.\n5. Yn nodi canfyddiadau adroddiad ar ddementia a gafodd ei gynhyrchu gan Gomisiynydd Pobl Hŷn Cymru yn tynnu sylw at yr anawsterau a gaiff pobl sydd â dementia o ran cael gafael ar wybodaeth, cymorth a gwasanaethau a all wneud gwahaniaeth mawr i'w bywydau.\n6. Yn nodi:\n7 Dadl Plaid Annibyniaeth y Deyrnas Unedig\nNDM6141 Mark Reckless (Dwyrain De Cymru)\nYn cefnogi diddymu tollau ar bontydd Hafren ar ôl eu dychwelyd i'r sector cyhoeddus.\nGwelliant 1. Paul Davies (Preseli Sir Benfro):\n1. Yn galw ar lywodraethau Cymru a'r DU i archwilio pob agwedd ar gyllido ar gyfer y ddwy bont Hafren pan gânt eu dychwelyd i berchnogaeth gyhoeddus.\n2. Yn nodi bod asesiadau blaenorol wedi dangos y byddai cyfanswm y drafnidiaeth yn cynyddu o leiaf 25 y cant pe bai'r tollau'n cael eu diddymu\n3. Yn galw am gynnal asesiad traffig gan Traffig Cymru er mwyn llywio'r penderfyniad i ddiddymu tollau ar sail gallu'r system drafnidiaeth o amgylch i ymdopi ag unrhyw gynnydd mewn trafnidiaeth\n4. Yn credu y dylai defnydd o'r pontydd heb dollau fod yn flaenoriaeth os gellir cadarnhau dyfodol hirdymor y ddwy bont drwy gyllidebau presennol heb unrhyw effaith ar brosiectau trafnidiaeth eraill ledled Cymru.\nGwelliant 2. Rhun ap Iorwerth (Ynys Môn):\nYn galw am ddatganoli'r cyfrifoldeb dros bontydd Hafren pan maent yn dychwelyd i berchnogaeth gyhoeddus, ac yn cefnogi diddymu tollau sy'n daladwy ar y croesfannau.\nYchwanegu pwyntiau 1 a 2 newydd ac ail-rifo yn unol â hynny:\n1. Yn nodi’r manteision y byddai diddymu tollau ar bontydd Hafren yn eu cynnig i economi Cymru.\n2. Yn credu nad oes achos dros barhau i godi tollau ar bontydd Hafren i ariannu gwaith cynnal a chadw ar ôl i’r consesiwn ddod i ben gan eu bod yn dreth annheg ar bobl a busnesau Cymru.\n3. Yn cefnogi diddymu tollau ar bontydd Hafren ar ôl eu dychwelyd i'r sector cyhoeddus.\n9 Dadl Fer\nNDM6142 Hefin David (Caerffili)\nGwerth Busnesau Bach a Chanolig i Economi Cymru.\n10 Dadl Fer - gohiriwyd o 9 Tachwedd\nNDM6133 Julie Morgan (Gogledd Caerdydd)\nColli gwaith ymchwil y galon yn Ysgol Feddygol Caerdydd\nDaeth y cyfarfod i ben am 18.05\nCynhelir Cyfarfod Llawn nesaf y Cynulliad am 13.30, Dydd Mawrth, 22 Tachwedd 2016


7 peth dyw Llafur ddim eisiau ti ni wybod am y GIG y gaeaf hwn\n7 peth dyw Llafur ddim eisiau i ni wybod am y GIG y gaeaf hwn\nPostiwyd ar November 13 2018, 10:44 yb\nWrth i weithwyr y GIG baratoi am amser prysur dros fisoedd y gaeaf, mae Llywodraeth Cymru eisoes wedi dechrau sôn am y pwysau ychwanegol y gaeaf hwn ar ein gwasanaeth iechyd. Ond er bod y llywodraeth Lafur yn ddigon parod i ddweud wrthych pam fod rhestri aros hir, staff dan bwysau ac oedi cyn trosglwyddo gofal yn anorfod dros gyfnodau oeraf y flwyddyn, mae rhai pethau nad ydynt am i chi wybod …\n1. Mewn gwirionedd, does dim cynnydd mewn derbyniadau i adrannau brys dros fisoedd y gaeaf\nYn sicr, mae’n rhaid i’r GIG weithio’n galetach trwy gydol y gaeaf, ond yn groes i’r gred arferol, mae mwy o bobl yng Nghymru yn dod i adrannau brys yn ystod misoedd yr haf nac yn y gaeaf. Ond tra bod ymwelwyr yr haf yn dod gydag achosion symlach, megis torri esgyrn, mae’r problemau yn y gaeaf yn tueddu i fod yn fwy cymhleth, a mwy o dderbyniadau.\nDyna pam ei bod yn bwysig cadw pobl yn eu cartrefi, yn ogystal â chryfhau ein gwasanaethau yn yr ysbytai.\nDyna pam fod integreiddio iechyd a gwasanaethau cymdeithasol yn bwysig, er mwyn i ni allu rhoi i bobl yr help y maent ei angen gartref, cyn iddynt fynd yn ddifrifol wael a chyn iddynt orfod mynd i’r ysbyty.\n2. Nid atal pobl rhag mynd i adrannau brys yw’r ateb o raid\nRydym yn cytuno y gallai rhai pobl sy’n dod i adrannau brys gael eu trin gan feddygon teulu neu wasanaethau iechyd eraill nad ydynt yn rhai brys. Ond pan fo Llywodraeth Cymru yn ei gwneud mor anodd i gael apwyntiad i weld meddyg teulu, apwyntiad y tu allan i oriau neu ymweliad cartref, allwn ni wir feio pobl am geisio help lle bynnag y gallant ei gael?\nDyna pam fod gan Blaid Cymru gynlluniau i ehangu adrannau brys, fel bod gennyf wasanaethau meddygon teulu y tu allan i oriau ar y safle, gydag amrywiaeth o staff addas fedr gynnal profion, rhoi diagnosis a thriniaeth. Mae hyn yn cynnwys nyrsys iechyd meddwl a chwnselwyr i ofalu am y sawl sy’n ceisio help, a gweithwyr cymdeithasol fydd ar gael i drefnu pecynnau gofal.\n3. Mae Llywodraeth Cymru wedi torri nifer y gwelyau yn yr ysbytai, pan fod arnom angen mwy ohonynt mewn gwirionedd\nRydym oll yn gwybod fod blocio gwelyau yn broblem enfawr, ac yn y gaeaf pan fo mwy o bobl yn cael eu derbyn i wardiau ysbyty, maent yn aml yn gorfod aros am gyfnodau maith o amser cyn i wely ddod ar gael.\nMae ysbytai i fod i aros islaw 85% o welyau wedi eu llenwi, fel na fydd cyfnodau prysur a digwyddiadau annisgwyl yn peri problemau (mae mewn gwirionedd yn helpu i atal firysau a chlefydau rhag lledaenu hefyd). Ond yng Nghymru mae nifer y gwelyau wedi eu torri o un flwyddyn i’r llall oherwydd y gred fod yn rhaid i ni symud ymaith oddi wrth driniaeth mewn ysbytai i ddarparu gwasanaethau yn y gymuned (gwasanaethau nad ydynt fel petaent fyth yn ymddangos).\nMae’n hawdd iawn dweud beth yw canlyniad hyn – dengys y tabl hwn fod nifer y cyfraddau llenwi gwelyau cyfartalog yn codi wrth i nifer y gwelyau gwympo.\nAc y mae hynny’n golygu mwy a mwy o bobl sâl yn ciwio mewn adrannau brys, yn aros i gael eu gweld.\nMae’r ateb yn syml – rhowch y gorau i wneud hynny a gwrthdroi’r toriadau!\n4. Mae gan Gymru lai o feddygon y pen na’r rhan fwyaf o Ewrop, ac y mae hyn yn golygu fod y staff yn y GIG sydd gennym eisoes yn dod dan fwy o bwysau\nMae llawer o swyddi gwag i feddygon a nyrsys mewn ysbytai ledled Cymru, ac y mae traean o’n meddygon teulu yn nesáu at oedran ymddeol. Ond nid ydym yn hyfforddi digon o feddygon i gymryd eu lle, ac y mae’r llywodraeth wedi methu â recriwtio digon ohonynt i lenwi’r swyddi gwag sydd ar gael.\nDan Lafur, mae nifer y meddygon teulu wedi cwympo dros y 3 blynedd a aeth heibio, ac eleni yn unig, y mae bron i 250 yn llai o staff yn y GIG wrth i forâl ddisgyn ac ymgyrchoedd recriwtio fethu â gweithio.\nMae’r llywodraeth Lafur yn gwrthod hyd yn oed â rhoi ffigwr ar faint yn fwy o feddygon - os o gwbl - y tybiant y bydd arnom eu hangen, sydd yn rhyfeddol o gofio mai hwy sy’n gyfrifol am gomisiynu nifer y llefydd hyfforddi bob blwyddyn. Pwy yn union maen nhw’n feddwl fydd yn trin pobl mewn adrannau brys dros y gaeaf? Y meddygon a’r nyrsys presennol sy’n cael eu gwthio i’r eithaf.\nMae Plaid Cymru wedi gosod allan gynlluniau ers amser i hyfforddi a recriwtio 1,000 o feddygon a 5,000 o nyrsys yn ychwanegol i’r GIG. Mae’n brosiect mawr, ac y mae’n golygu cynyddu nifer y llefydd hyfforddi meddygol mewn prifysgolion, creu ysgol feddygol yn y gogledd, a recriwtio mwy o feddygon o’r tu allan i Gymru i lenwi’r bwlch.\n5. Mae rhestrau aros am y rhan fwyaf o glefydau yn hwy yng Nghymru nac yng ngweddill y DG\nMae rhestrau aros yng Nghymru eisoes mewn cyflwr drwg, felly mae unrhyw bwysau ychwanegol dros y gaeaf yn gwneud hyn yn waeth. Mewn gwirionedd, mae Cymru’n perfformio’n waeth na gweddill y DG pan ddaw’n fater o drin y rhan fwyaf o fathau o salwch – does gan Lywodraeth Cymru yn wir ddim esgusodion.\nAc eto, yn rhy aml, y modd mae Llywodraeth Cymru yn ymdrin â phwysau ychwanegol yn y gaeaf yw canslo triniaethau fel bod mwy o allu i gynnal triniaethau brys pan fo cynnydd yn y galw. Fodd bynnag, dyw hyn ond yn arwain at restrau aros hwy ar gyfer triniaethau, a bydd y sawl sy’n aros am driniaethau yn fwy tebygol o alw mewn adrannau brys.\nDyw hi ddim yn syndod mai’r wlad gyda’r perfformiad gorau mewn adrannau brys – yr Alban – hefyd yw’r wlad gyda’r perfformiad gorau mewn amseroedd aros.\n6. Mae cyllidebau cynghorau yn cael sgil-effeithiau enfawr ar y GIG\nOs digwydd i chi ddweud pam y gallai’r GIG fod yn gweithio’n well, ymateb y llywodraeth Lafur yn wastad yw dweud wrthych am y miliynau a’r biliynau o bunnoedd maent yn eu buddsoddi ar waethaf yr hinsawdd ariannol caled. Yr hyn nad ydynt yn ddweud yw eu bod yn torri mewn mannau eraill, a bod hynny’n cael effaith enfawr ar y GIG.\nMae’r llywodraeth yn camddeall y pwynt yn llwyr - nid dim ond yr arian y byddwch yn ei roi i’r GIG sy’n pennu pa mor dda mae’r GIG yn ymdrin â’r gaeaf - mae’n fater o a all cynghorau lleol ddarparu gofal cymdeithasol i gadw pobl yn iach yn eu cartrefi, a yw’r cartrefi y mae pobl yn byw ynddynt yn llaith neu’n oer ac felly’n eu gwneud yn wael, neu a yw’r ffyrdd yr ydym yn cerdded arnynt yn llawn tyllau neu heb eu graeanu mewn tywydd oer.\nDyw hi ddim yn syndod fod y ffigyrau gwaethaf am berfformiad adrannau brys wedi dod yn y blynyddoedd diwethaf yn dilyn toriadau enfawr i lywodraeth leol.\nAc ydym, rydym yn gwybod mai Llywodraeth Geidwadol y DG sydd wedi gwneud y toriadau, ond Llafur sydd yn dewis i lle maent yn pasio’r toriadau. Ac ni ddylem anghofio fod Llafur wedi pleidleisio yng nghyfnod llymder yn ôl yn 2015 pan wnaethant gefnogi siarter llymder Llywodraeth y DG.\nA dyma'r gyfrinach fwyaf oll …\n7. Ddylai pwysau’r gaeaf ddim bodoli!\nMae’r gaeaf yn digwydd bob blwyddyn. Mae mor rhagweladwy â chlirio’r rhew oddi ar ffenest eich car, a chiwio am sêls ar Ddydd San Steffan. Nid yw’n annisgwyl ac fe ddylid cynllunio ar ei gyfer fel rhywbeth arferol.\nNi ddylai’r Llywodraeth Cymru gael eu dal pan fo mwy o alw yn ystod y tywydd oer, ond dyna sy’n digwydd. Petai’r llywodraeth Lafur yn fwy llwyddiannus yn cadw rhestrau aros yn is, staffio’r gwasanaeth iechyd yn iawn, adeiladu capasiti a chyflymu trosglwyddiadau gofal, yna byddai’r galw cynyddol hwn yn cael ei gymryd i mewn i’r system.\nFelly os digwydd i chi orfod mynd i’r ysbyty y gaeaf hwn, cofiwch feddwl am y staff sy’n cael eu gorfodi i weithio’n galetach nac y mae’n rhaid iddynt oherwydd methiannau’r llywodraeth Llafur.\nSenedd iechyd gaeaf


Diffyg baner las yn 'golled enfawr' News\nMae Cyngor Gwynned yn cael ei feirniadu bin gyflwr traeth Dinas Dinlle, ein ' r ffaith nad oes 'na Faneri Glas yn cael eu hedfan ykeine. Mae ' r traeth wed\nMae Cyngor Gwynned yn cael ei feirniadu bin gyflwr traeth Dinas Dinlle, ein ' r ffaith nad oes 'na Faneri Glas yn cael eu hedfan ykeine.\nMae ' r traeth wedi cael dynodiad traeth Baner Las, ond oherwydd nad oes 'na finiau ailgylchu ykeine ar hyn o bryd tut 'na ddim-modd eu-dangos.\nMae 'r traeth yn hynod o boblogaidd hefo pobl leol eine thwristiaid, ond mae Guto Jones, sy' N ' byw ' N 'lleol, yn honni VR cyflwr y traeth ein' r ardal wedi dirywio yn ddiweddar.\nDywedodd y cyngor VR swyddogion yn "ymweld â Dinas Dinlle yn rheolaidd" er mwyn "sicrhau ei fod yn ddiogel, glan ein thaclus".\nDywedodd Mr Jones wrth Cymru Fyw: "Mae' N ' siom-i fod yn onest gweld hyn yn digwydd yma.\n"Dwi wedi bod yn teithio o amgylch y byd ein newydd ddod adref o dde Amerika ac roedd y bobl yn fanno yn parchu eu traethau ac mae' N ' siom-i fod yn onest fedrwn ich ddim dweud yr un peth bin fama heddiw.\n"Mae o yn mynd i effeithio' r economi... traeth blêr eine bydd llai o bobl bin ddod yma ac yn sicr o effeithio 'r siopau ein' r gwestai ar y ffrynt os 'di pobl ddim yn dod yma."\nBild-Beschriftung Mae cyflwr y traeth ein 'r ardal wedi dirywio yn ddiweddar, hefo tyfiant yn anharddu' r traeth meddai Guto Jones\nUn arall sy ' N 'poeni bin y sefyllfa ydy Wyn Williams oedd yn arfer gweithio gyda Cadw Cymru' N 'Daclus ac sy' N ' byw yn Ninas Dinlle.\nDywedodd: "Dydyn nhw [Cyngor Gwynned] heb gydymffurfio 'efo' r rheolau sydd ar gyfer y Faner Las.\n"Mae' N ' golled enfawr. Daw pobl yma o Ewrop oherwydd y statws Baner Las.... pa argraff mae hyn yn ei roi iddyn nhw?"\n'Cyhwfan y faner'\nDywedodd llefarydd ar ran Cyngor Gwynned VR traeth Dinas Dinlle yn cael ei "reoli ein ' I warchod" ein ' I fod yn "un o nifer helaeth o draethau trefol eine gwledig sydd yn ein gofal".\n"Mae glendid y traeth ein' r dŵr ymdrochi yma o safon ragorol ac mae ' r safon yn cwrdd â gofynion y Faner Las yn gyson ers blynyddoedd lawer.\n"Mae Personal y cyngor yn ymweld â Dinas Dinlle yn rheolaidd ac yn ymgymryd ag unrhyw waith sydd angen ei gwblhau ar y traeth er mwyn sicrhau ei fod yn ddiogel, glan ein thaclus ac yn cyrraedd y safon mae pobl leol ac ymwelwyr fel ei gilydd yn ei ddisgwyl.\n"Mae biniau ailgylchu plastig, caniau eine gwydr newydd wedi eu pwrcasu ar gyfer traeth Dinas Dinlle.\n"Unwaith bydd y biniau wedi eu gosod eine threfniadau wedi eu gwneud ich w gwagio eine gwasanaethu fel rhan o raglen waith ein swyddogion gwastraff ac ailgylchu - sydd eisoes yn gyfrifol bin wagio biniau stryd mewn ardal eang iawn - bydd modd cyhwfan y Faner Las yn Ninas Dinlle."\n1 Hong Kong airport-Schließung-Links-Reisende auf der... 2 Indisch-kontrollierten Kashmir unter strengen lockdown... 3 Paris Straßen in der Nähe von Notre Dame dekontaminiert... 4 Schnell, nicht so wütend? Europa ringt mit Elektro-Roller 5 Was ist zu tun, wenn Sie befürchten, dass eine Masse-shooter,... 6 'Hier starten': Epstein Untersuchung setzt sich, Trump... 7 BlackRock nimmt großen Anteil an Eltern von Sports... 8 Bericht: die Kosten in den meisten Staaten übersteigen... 9 Die Note: Biden die Gegensätze noch definiert Demokratischen... 10 Gefährliche Hitzewelle gesetzt Decke viel von dem...\nHong Kong airport-Schließung-Links-Reisende auf der...


Pencampwriaethau Antur Llanc y Llechi Safonol 2022 | Always Aim High\nPencampwriaethau Antur 2022 Triathlon Llanc y Llechi Safonol\nRhedeg - 11.5km\nNofiwch yn dwr croyw anhygoel Llyn Padarn yng nghysgod yr Wyddfa wedi'i amgylchynu gan hanes y Chwareli Llechi yn fynyddoedd Cymru.\nMae'r llwybr beicio yn cymryd rhai o'r golygfeydd mwyaf eiconig yn Ogledd Cymru. Dechreuwch gan ddringo Pass enwog Llanberis i Ben y Pass wrth ochr yr Wyddfa, cyn troi i'r chwith a mynd tuag at Gapel Curig, cartref Canolfan Mynydd Plas y Brenin. Efo golygfeydd o Lyn Mymbyr a Moel Siabod nid yw'r golygfeydd yn yr adran yma i'w fethu! Yn Gapel Curig byddech yna yn troi i'r chwith eto a mynd tuag at Fethesda yn mynd trwy'r baradwys fynyddig o Gwm Ogwen. Byddech yn mynd heibio rhai o gopaon mwyaf eiconig Cymru; Tryfan, Glyder Fach a Fawr a dechrau mynyddoedd y Carneddau. Cyn mynd i mewn i Fethesda yn iawn, trowch i'r chwith tuag at Dregarth a gwnewch eich ffordd ar hyd y llai bryniog ond dal heriol ystalau isaf yn ôl tuag at Lanberis.\nMae'r rhediad Llanc y Llechi yn dechrau yn gweddol hawdd ond dim llai prydferth na gweddill y llwybr gan cymryd i mewn Castell hanesyddol Dolbadarn, ond wrth i chi redeg heibio Llyn Peris wrth droed Chwarel Llechi Dinorwig, peidiwch â cholli'ch nerf pan welwch yr hyn sydd i ddod. Dringfa 2km i fyny'r 'zig-zags' trwy'r chwarel sydd yn sialens i'r anadl a'r coesau. Gan barhau trwy'r dirwedd anhygoel hon a gwneuthuriad gan ddyn am 1.5km arall, yna fe ddewch i'r disgyniad i'r goedwig. Ewch tuag at Fachwen a darn byr ar y ffordd, ac yna disgyniad serth unwaith eto i'r coed. Yna byddwch chi'n gwneud eich ffordd ar hyd llwybrau hyfryd Parc Padarn a heibio'r Hen Ysbyty Chwarel wrth i chi gyrraedd eich disgyniad olaf i lawr i'r cae a'r rownd derfynol yn syth i'r llinell derfyn, efallai y bydd gennych chi, erbyn hyn, ryw syniad o'r hyn ydyw yw bod yn Llanc y Llechi go iawn.\nBydd cofrestru ar gyfer y Triathlon Safonol yn digwydd ar Brynhawn Sadwrn a hefyd cyn y ras fore Sul. Mae fel arfer wedi'i leoli ar y Maes Digwyddiad yn Llanberis wrth ymyl y Ganolfan Gymunedol - LL55 4UR\nAr fore'r ras, bydd cofrestru yn cau dim yn hwyrach na 15 munud cyn cau'r adran pontio.\nManylir ar amseriadau a lleoliadau cadarnhaol yn eich cyfarwyddiadau terfynol a fydd ar gael ar y wefan a thrwy e-bost 10 diwrnod cyn y ras.\nMae'r don gyntaf fel arfer yn dechrau am 09.10. Rhoddir manylion amserau cadarnhaol yn eich cyfarwyddiadau terfynol a fydd ar gael ar y wefan a thrwy e-bost 10 diwrnod cyn y ras.\nMae'n rhaid i chi adael (nofio/beic) dim hwyrach na 10:40*\nThe final part of the Adventure Championships and a fitting closer to the most epic multi-terrain, adventure triathlon series in the calendar The Sandman has been described as the beautiful triathlon in the race calendar.


Cam mawr ymlaen i brosiect Llanelli gwerth miliynau o bunnau | Bargen Ddinesig Bae Abertawe\nMae prosiect gwerth miliynau o bunnau a glustnodwyd ar gyfer Llanelli sy'n cynnwys canolfan hamdden arloesol newydd a phwll nofio ynghyd â chyfleusterau iechyd ac addysg newydd wedi cymryd cam mawr ymlaen.\nMae'r cynllun – a elwir bellach yn Bentre Awel – wedi'i gymeradwyo gan Gyd-bwyllgor Bargen Ddinesig Bae Abertawe.\nAr safle 83 erw yn y Llynnoedd Delta ar arfordir Llanelli, Pentre Awel fydd y datblygiad cyntaf o'i gwmpas a'i faint yng Nghymru.\nBydd elfen canolfan hamdden y prosiect sy'n cael ei rhedeg gan y cyngor yn cynnwys campfa arloesol, pwll nofio 25 metr, pwll dysgwyr a man chwarae dan do.\nYn ogystal â rhoi miliynau o bunnau i'r economi leol, bydd Pentre Awel hefyd yn creu ystod eang o gyfleoedd gwaith ar draws Dinas-ranbarth Bae Abertawe yn gyffredinol.\nBydd Pentre Awel yn cael ei ariannu'n rhannol gan Fargen Ddinesig Bae Abertawe gwerth £1.3 biliwn, gyda chyfanswm o £40 miliwn yn cael ei geisio ar gyfer y prosiect.\nAr ôl cael ei gymeradwyo yng nghyfarfod y Cyd-bwyllgor, bydd achos busnes y prosiect yn cael ei gyflwyno i Lywodraeth Cymru a Llywodraeth y DU i'w gymeradwyo'n derfynol.\nDywedodd y Cynghorydd Emlyn Dole, Arweinydd Cyngor Sir Caerfyrddin: “Mae Pentre Awel yn brosiect nodedig cyffrous – nid yn unig i Lanelli a Sir Gaerfyrddin, ond i Ddinas-ranbarth Bae Abertawe yn gyffredinol, oherwydd y cyfleoedd gwaith o ansawdd uchel a'r hwb economaidd y bydd yn eu creu, gan helpu i ddenu rhagor o fuddsoddiad yn y dyfodol.\n“Gyda chyfleusterau hamdden, busnes, byw â chymorth ac iechyd o'r radd flaenaf ar un safle, mae'n brosiect a fydd yn darparu ar gyfer pobl leol, gan roi Llanelli a Sir Gaerfyrddin ar y map fel enghraifft fyd-eang o arferion gorau ar gyfer rhagoriaeth ym maes gwyddor bywyd a llesiant.\n“Mae pwysigrwydd a pherthnasedd y prosiect hwn wedi'u hatgyfnerthu ymhellach drwy argyfwng Covid-19. Bydd yn helpu i fynd i'r afael â phrinder sgiliau ym maes iechyd a gofal, gan fanteisio hefyd ar ddatblygiadau digidol o ran darparu gofal iechyd gartref neu yn y gymuned.\n“Rydym wedi ymrwymo'n llwyr i gyflawni'r prosiect hwn, a fydd bellach yn cael ei gyflwyno i Lywodraeth Cymru a Llywodraeth y DU i'w gymeradwyo'n derfynol ar ôl iddo gael ei gymeradwyo gan y Cyd-bwyllgor.”\nBydd prosiect Pentre Awel hefyd yn cynnwys canolfan sgiliau sy'n canolbwyntio ar hyfforddiant iechyd a gofal, ynghyd â chanolfan darpariaeth glinigol i ddarparu gofal amlddisgyblaethol yn nes at adref.\nBydd yn cynnwys llety byw â chymorth hefyd, ynghyd â chartref nyrsio, gwesty, gofod ehangu i fusnesau, ac elfennau o'r farchnad agored a thai cymdeithasol a fforddiadwy. Bydd mannau awyr agored wedi'u tirlunio ar gyfer hamdden ar y safle yn elwa o olygfeydd ysblennydd ar draws Aber Llwchwr a Bae Caerfyrddin.


Glo Man: Gŵyl Gaws Prydain\nGŵyl Gaws Prydain\nDaeth llwyddiant eto i Sian Elin a Steve Peace yn Ŵyl Gaws Prydain a gynhaliwyd yng Nghastell Caerdydd ar ddiwedd mis Awst.\nSian Elin a Steve yw perchnogion Cwmni Caws Caerfyrddin sy â ffatri gaws yn Horeb, ger Llandysul. Y maent yn cynyrchu rhyw hanner dwsin o wahanol fathau o faws o dan yr enw PONT GÂR, LLANGLOFFAN a BOXBURG BLUE. Y mae ganddynt hefy dfusnes yn Leicester yn cynhyrchu QUEMBY HALL STILTON.\nEnillodd y Stilton y wonr am y caws glas gorau yn yr wŷl; ond hefyd cawson nhw’r brif wobr o holl gategoriau yr wŷl gyda’r Quemby Hall Stilton h.y. y supreme Champion Award.\nY mae Sian Elin yn ferch o’r Betws – merch Enid a Hywel Davies o heol Pentwyn. Am gyfnod bu’r teulu yn byw yn y Betws ac roedd Mia a Joseph y plant yn aelodau ffyddlon o’r ysgol Sul yng Nghapel Newydd. Mae’r teulu wedi symud i fyw yn Llanllwch, ger Caerfyrddin a’r plant erbyn hyn yn mynychu Ysgol Bro myrddin. Un o Swydd Efrog ydy Steve ac y mae’n hynod o gefnogol i’r iaith Gymraeg. Y mae’r hysbyseb ar ei gaws yn ddwyieithog ac y mae’r cwmni bob amser yn hybu cynnyrch bwydydd Cymreig.\nPob llwyddiant iddynt yn eu menter.\nPosted by edwyn williams at 9:50 AM


Cyfres Nyrsys Anabledd Dysgu - Nichaela Jones, Pennaeth Gwasanaethau Nyrsio ar gyfer Anabledd Dysgu sy'n gweithio yng Ngogledd Cymru - AaGIC\n› Cyfres Nyrsys Anabledd Dysgu - Nichaela Jones, Pennaeth Gwasanaethau Nyrsio ar gyfer Anabledd Dysgu sy'n gweithio yng Ngogledd Cymru\nMae yna lawer o resymau pam y dylech chi ystyried gyrfa fel nyrs anabledd dysgu. Mae'n cynnig cyfle i chi wneud gwahaniaeth, lefel uchel o hyblygrwydd a gyrfa gyda rhagolygon cyflogaeth ragorol. Fel y mae Star yn arddangos.\nNesaf, dewch i gwrdd â Nichaela Jones. Rwy'n Bennaeth Gwasanaethau Nyrsio ar gyfer Anabledd Dysgu ym Mwrdd Iechyd Prifysgol Betsi Cadwaladr, swydd rydw i wedi bod ynddi ers y 2 flynedd ddiwethaf. Mae fy rôl bresennol hefyd yn cynnwys fy mod yn Bennaeth Nyrsio Gwasanaethau Camddefnyddio Sylweddau. Cyn i mi fod yn Bennaeth Nyrsio gweithiais mewn rolau amrywiol gan gynnwys gweithiwr cymorth gofal iechyd, gweithio gyda phobl ag anableddau dysgu mewn ysbyty arhosiad hir o 17 oed a hefyd gweithio gyda phobl ag anableddau dysgu i leoliadau cymunedol, cyn i mi fynd i wneud fy hyfforddiant nyrsio anabledd dysgu yn 2003. O'r amser hwn rwyf wedi parhau i gael y pleser o weithio mewn rolau amrywiol ac mewn ystod o gymunedau; gofal cartref a lleoliadau cleifion mewnol yn y GIG.\nErs i mi gychwyn ar fy ngyrfa yn gweithio gyda phobl ag anableddau dysgu, rwyf wastad wedi eisiau bod yn nyrs. Yn anffodus, nid oedd gennyf y cymwysterau priodol i wneud cais i ddechrau. Ond gyda gwaith caled, cyflawnais y cymhwyster Galwedigaethol Cenedlaethol lefel 3 a alluogodd i mi ymgeisio ac yna nid oedd troi yn ôl. Cwblheais fy ngradd yn 2006 ac yna cwblheais fy ngradd Meistr mewn Astudiaethau Addysg mewn Cwnsela a Seicotherapi.\nRwy’n ffodus fy mod wedi cael cydweithwyr a chyfoedion hynod gefnogol, ac wedi cael modelau rôl a mentoriaid cryf trwy gydol fy ngyrfa sydd wedi fy arwain, fy nghefnogi a fy ngalluogi i symud ymlaen o fewn fy ngyrfa. O fewn gwasanaethau Anabledd Dysgu mae gennym ethos cryf o weithio fel rhan o uwch dîm arweinyddiaeth ehangach. Mae hyn yn cynnwys Pennaeth Gweithrediadau; Cyfarwyddwr Clinigol; Seicolegydd Ymgynghorol a Rheolwyr Gweithrediad Clinigol.\nWrth i mi ysgrifennu hwn rydym yn mynd i mewn i gyfnod clo yn fy ardal leol ac rydym wedi bod trwy’r don gyntaf o’r byd newidiol oherwydd Covid-19, lle rydym wedi gweld ein hunain yn gorfod addasu i newidiadau yn ddyddiol. Mae fy rôl yn amrywiol ac yn cynnwys 6 Sir Ranbarthol ledled Gogledd Cymru lle mae gennym berthnasoedd cryf wrth weithio mewn partneriaeth â'r Awdurdodau Lleol. Rwyf hefyd yn ymwneud â gwasanaeth gofal cartref a gwasanaethau cleifion mewnol. Yn fwy diweddar mae fy rôl wedi esblygu i fod yn llu o alwadau skype a llai o gyswllt wyneb yn wyneb ac rwy'n bennaf gyfrifol am sicrhau ein bod yn darparu gwasanaethau cymwys, effeithiol a diogel i'n staff a'r bobl yr ydym yn eu cefnogi.\nRhan fwyaf buddiol fy rôl yw derbyn adborth gan ddefnyddwyr gwasanaeth ac ymgysylltu â'r bobl rydyn ni'n eu cefnogi. Yn yr un modd ag unrhyw rôl, mae heriau'n cyd-fynd â sicrhau bod pobl ag anabledd dysgu yn cael y gwasanaethau cyfartal y maent yn eu haeddu. Rydyn ni'n parhau i gefnogi llais y bobl rydyn ni'n eu cefnogi bob dydd i sicrhau eu bod nhw'n cael y gwasanaethau cywir, ar yr amser tynn gyda'r gefnogaeth gywir ac i gyflawni hyn swyddogaeth allweddol yw i ni gefnogi'r gwasanaethau ehangach i sicrhau bod addasiadau rhesymol yn cael eu gwneud.\nMae bod yn Nyrs Anabledd dysgu yn un o'r dewisiadau gyrfa fwyaf amrywiol a gwerth chweil y gall unrhyw un eu gwneud erioed ac rwy'n bendant yn cyfrif fy hun yn hynod lwcus fy mod wedi gallu cael gyrfa yn gweithio gyda rhai o'r bobl fwyaf anhygoel yn ein cymdeithas ac ochr yn ochr â chydweithwyr tebyg sydd yn angerddol ac yn hynod ymroddedig. Wrth i mi ysgrifennu hwn, rwy'n cael fy hun yn myfyrio ar fy ngyrfa a hoffwn achub ar y cyfle i ddiolch i'r bobl hynny sydd wedi fy ngwneud yn Nyrs Anabledd Dysgu yr wyf heddiw ac i achub ar y cyfle i ddiolch i'r holl staff anhygoel sydd gennym o fewn gwasanaethau anabledd dysgu yng Ngogledd Cymru sy'n parhau i ddod i'r gwaith ni waeth beth sydd o'u blaenau a'r bobl rydyn ni'n eu cefnogi a'u teuluoedd am roi'r fraint i ni ddod i'ch bywydau.\nNichaela Jones (Nyrs Anabledd Dysgu Freintiedig Iawn)


Mae Canolfan Celfyddydau ac Arloesi Pontio, Bangor, yn gweithio gyda Seiriol Davies ac Áine Flanagan Productions i gyflwyno sioe o’r enw How to Win Against History yng Ngŵyl Fringe Caeredin eleni.\nFe wnaeth y cwmni berfformiad 'gwaith ar y gweill' o'r sioe yn Pontio nôl yn Ionawr 2016; y perfformiad agoriadol yn Theatr Stiwdio y ganolfan newydd ym Mangor. Roedd y perfformiad yn lwyddiant ysgubol hefo'r gynulleidfa, a hwn yn rhannol oedd yr hwb i wneud cais i fynd â’r sioe ‘How to Win Against History’ i Gaeredin.\nSeiriol Davies, sy’n wreiddiol o Ynys Môn, sy’n serennu mewn strafagansa gerddorol fel Henry Cyril Paget, 5ed Marcwis Môn, croes-wisgwr coegwych a ddaeth yn enwog am afradu cyfoeth aruthrol ei deulu ar ddramáu yn diferu o ddiamwntiau – dramáu oedd i fod yn gyfrwng iddo fo serennu, heblaw bod neb wedi dod i’w gweld nhw. Mi etifeddodd ‘Marcwis y Ddawns’ ei deitl ym 1898 yn 21 oed; cwta chwe blynedd yn ddiweddarach roedd yn fethdalwr ar ôl gwario’i gyfoeth anferth ar ffrogiau gemog, cŵn pŵdl wedi’u lliwio’n borffor, fflyd o geir wedi’u haddasu i chwythu oglau rhosod drwy’u pibellau disbyddu, a thaith o gwmpas yr Almaen efo sioe annirnad o’r enw The Famous Electric Butterfly Dance. Pan fu farw’r flwyddyn ganlynol, mi losgodd ei deulu pob cofnod o’i fywyd a bwrw ymlaen fel petae ef erioed wedi bodoli.\nDywedodd Seiriol Davies, “Mi gefais i fy magu ar Ynys Môn, ger y palas ysbanglaidd o’r enw Plas Newydd, cartre hynafiadol Marcwisau Môn. Roeddwn yn gofyn i’m rheini fynd a fi yno yn aml. Roedd na benddelweddau a pheintiadau yn anrhydeddu’r Marcwis cynta, yr ail, y trydydd, a’r pedwerydd. Ac ar gyfer y pumed..... printiadau o ddyrnaid o luniau wedi’u lamineiddio a’u gosod yn y portsh cefn, uwchben y mat. A’r cwbwl dim ond oherwydd bod y boi ’ma’n ‘wahanol’. Mae Henry Cyril Paget yn edrych fel Freddie Mercury ar ei ffordd i dŷ Elton John yn gwisgo’r rhan fwya o stoc Elizabeth Duke. Ro’n i’n arfer edrych ar yr wyneb coll hwnnw yn syllu o ganol yr holl ‘bling’, ac – er nad oeddwn i’n gwisgo’n llachar o gwbwl (roedd gen i siwmper Garfield a thrwsus combat camo Arctig) - ro’n i’n uniaethu ag o. Nid rhyw stori ‘druan o’r hogyn bach cefnog’ ydy hon: mae’n ymwneud â dymuno bod yn rhan o’r byd, ond y byd ddim o reidrwydd yn teimlo’r un fath. A be gebyst fyddai’n ei olygu bod eich holl fywyd chi’n cael ei farnu’n annilys?”\nDywedodd Elen ap Robert, Cyfarwyddwr Artistig Pontio; "Mae Pontio yn falch iawn i fod yn hybu y sioe Gymreig befriol hon i gynulleidfaoedd eang yng ngŵyl gelfyddydau mwya'r byd: Ffrinj Caeredin."\nYchwanegodd Seiriol "Mae hi'n fraint i fod yn gweithio efo Pontio; ein uchelgais ni yw mynd â Henry a'i griw ar daith drwy Gymru yn 2017."\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\nS4C yn cyrraedd cynulleidfaoedd newydd ar lwyfannau digidol\non 18/07/2017 - 04:27 pm